sagorsarker/bangla-wikipedia huggingface dataset:
যিশুর ঐতিহাসিক সত্যতা

ইসলাম, খ্রিস্টান ও বাহাই - এই তিনটি ধর্মে, যিশুর ঐতিহাসিক সত্যতাকে তাদের ধর্মগ্রন্থসমূহের ভিত্তিতে স্বতঃসিদ্ধভাবে গ্রহণ করা হয়েছে। তথাপি, এটাও সত্য যে, যিশুর সমসাময়িককালের এমন কোনো দলিল আজও পাওয়া যায় নি, যাতে যিশুর অস্তিত্বের কোনো উল্লেখ আছে। যিশুর সবচেয়ে প্রাচীন উল্লেখ হল নতুন বাইবেল, আধুনিক ইতিহাসবিদদের মতে যার রচনাকাল যিশুর অনুমিত মৃত্যুকালের কয়েক দশক পর। ধর্ম তিনটিতে যিশুকে মসিহ মনে করা হয়, যদিও মসিহের ভূমিকা প্রসঙ্গে ধর্মসমূহের ধারণা ভিন্ন। অপরদিকে ধর্মনিরপেক্ষ ইতিহাসবিদ ও অন্যান্য ধর্মের (যেমন ইহুদি ধর্ম ) অনুসারীগণ যিশুকে একজন সাধারণ মানুষ বলে মনে করেন, এমনকি অনেকে মনে করেন যিশু বলে আসলে কেউ কখনো ছিলো না।
অনেক বিশেষজ্ঞ মনে করেন বাইবেলে যিশুর জীবনের যে বর্ণনা তা নিরপেক্ষ কোনো ঐতিহাসিক দলিল নয়, বরং নতুন বিশ্বাস প্রতিষ্ঠার তাগিদে লিখিত কোনো ঐতিহাসিক ব্যক্তিত্বের জীবনের উপর ধর্মীয় বা পৌরাণিক রচনা। সেক্ষেত্রে, কোন বর্ণনাটি ঐতিহাসিক সত্য, আর কোন বর্ণনাটি নয়, তা আলাদা করা ইতিহাসবিদদের জন্য কঠিন একটি কাজ। বর্ণনার অনেক অংশ অতিরঞ্জিত, কোনো উপকথা হতে গৃহীত বা সম্পূর্ণ বানোয়াট হতে পারে। এমনকি, ঐতিহাসিকভাবে সত্য বর্ণনাসমূহও পুনঃবর্ণনায় পরিবর্তন হয়ে থাকতে পারে বলে তারা মনে করেন।
একাদশ শতাব্দীর বাইজেন্টাইন পাণ্ডুলিপিতে সুসমাচারের ইঞ্জিলগুলি হ'ল যিশু এবং তাঁর প্রতিষ্ঠিত ধর্মীয় আন্দোলনের ঐতিহাসিক তথ্যের প্রাথমিক উৎস । এই ধর্মীয় সুসমাচারগুলি হল- ম্যাথিউয়ের সুসমাচার, মার্কের সুসমাচার এবং লূকের সুসমাচার । এগুলি আরামাইক ভাষায় কথা বলা যিশু নামে একজন ইহুদীর জীবন, ধর্মপ্রচার, ক্রশবিদ্ধকরণ এবং পুনরুত্থানের বিবরণ দেয়। গ্রন্থগুলির উৎস সম্পর্কে বিভিন্ন অনুমান রয়েছে ।কারণ নিউ টেস্টামেন্টের সুসমাচারগুলি গ্রীক ভাষায়িত সম্প্রদায়ের জন্য গ্রীক ভাষায় রচিত হয়েছিল। পরে সিরিয়াক, লাতিন এবং কপটিক ভাষায় অনুবাদ করা হয়েছিল। গসপেল বা গসপেল গুলির নির্ভরযোগ্যতা অধ্যয়ন করার সময় ঐতিহাসিকরা প্রায়শই প্রেরিতদের প্রেরণের ঐতিহাসিক নির্ভরযোগ্যতা অধ্যয়ন করেন। কারণ এগুলি সব একই লেখক দ্বারা রচিত হয়েছিল।
পণ্ডিতরা মনে করেন যে সাতটি পলিন পত্রকে খাঁটি বলে বিবেচনা করা হয়েছে সেগুলি খ্রিস্টীয় ৫০ থেকে ৬০ বছরের মধ্যে রচিত। (অর্থাৎ যিশুর মৃত্যুর জন্য সাধারণভাবে গৃহীত সময়সীমার প্রায় আনুমানিক বিশ থেকে ত্রিশ বছর পর) প্রাথমিকতম খ্রিস্টান গ্রন্থগুলিতে তথ্য অন্তর্ভুক্ত থাকতে পারে যিশু সম্পর্কে। যদিও পল প্রেরিত যিশুর বিষয়ে তুলনামূলকভাবে সামান্য তথ্য সরবরাহ করেছেন । তিনি বলেছেন যে তিনি কখনই ব্যক্তিগতভাবে যিশুকে চিনতেন না। তিনি স্পষ্ট করেই বলেছিলেন যে তিনি যিশুকে একজন সত্যিকারের ব্যক্তি এবং একজন ইহুদী হিসাবে বিবেচনা করেছিলেন। তিনি দাবি করেছেন যে যিশুর ভাই জেমসের সাথে তাঁর সাক্ষাত হয়েছিল।
সৈয়দ রাসেল

সৈয়দ রাসেল (জন্ম: জুলাই ৩, ১৯৮৪, যশোর) বাংলাদেশ ক্রিকেট দলের বামহাতি মিডিয়াম পেস বোলার। টেস্ট খেলায় তার অভিষেক হয় ২০০৫ সালে কলম্বোয় শ্রীলঙ্কার বিপক্ষে। একদিনের খেলায় অভিষেক হয় শ্রীলঙ্কার সেই সফরেই।
লিওনিদাস

লিওনিদাস ডা সিলভা (সেপ্টেম্বর ৬, ১৯১৩, রিও ডি জেনিরো - জানুয়ারি ২৪, ২০০৪, সাও পাওলো) একজন প্রাক্তন ব্রাজিলীয় ফুটবলার।
১৯৩৮ সালের বিশ্বকাপ ফুটবলে তিনি ৮টি গোল করে সর্বোচ্চ গোলদাতা হন।তিনি আর্জেন্টিনা ও ব্রাজিলের মধ্যকার সকল ধরনের ফুটবল ম্যাচে সর্বোচ্চ ৮ টি গোল করেন।
মতিয়া চৌধুরী

মতিয়া চৌধুরী (৩০ জুন ১৯৪২ - ১৬ অক্টোবর ২০২৪) ছিলেন আওয়ামী লীগের বিশিষ্ট নারী রাজনীতিবিদ। তিনি শেরপুর-২ আসনের সাবেক সংসদ সদস্য। এছাড়া তিনি বাংলাদেশের একাদশ ও দ্বাদশ সংসদের উপ নেতা ছিলেন। তার রাজনৈতিক জীবন শুরু হয় বামপন্থী রাজনীতি দিয়ে। তিনি ন্যাশনাল আওয়ামী পার্টির সদস্য ছিলেন, পরবর্তীতে আওয়ামী লীগে যোগ দেন। বাংলাদেশের স্বাধীনতা যুদ্ধে বিশেষ অবদানের জন্য ২০২১ সালে বাংলা একাডেমি তাকে সম্মানসূচক ফেলোশিপ প্রদান করে।
তিনি ১৯৪২ সালের ৩০ জুন পিরোজপুর জেলায় জন্মগ্রহণ করেন। পিতা মহিউদ্দিন আহমেদ চৌধুরী ছিলেন পুলিশ কর্মকর্তা এবং মা নুরজাহান বেগম ছিলেন গৃহিণী। ব্যক্তিজীবনে ১৯৬৪ সালের ১৮ জুন খ্যাতিমান সাংবাদিক বজলুর রহমানের সাথে বিবাহ বন্ধনে আবদ্ধ হন।
তিনি ইডেন কলেজে পড়ার সময় ছাত্র রাজনীতিতে জড়িয়ে পড়েন। ১৯৬৫ সালে বাংলাদেশ ছাত্র ইউনিয়ন এর সভাপতি নির্বাচিত হন। ১৯৬৭ সালে "অগ্নিকন্যা" নামে পরিচিত মতিয়া পূর্ব পাকিস্তান ন্যাশনাল আওয়ামী পার্টিতে যোগ দেন এবং এর কার্যকরী কমিটির সদস্য হন। ১৯৭০ ও ১৯৭১ এর মাঝামাঝি সময়ে তিনি বাংলাদেশের স্বাধীনতা সংগ্রাম, প্রচারণা, তদবির এবং আহতদের শুশ্রুষায় সক্রিয় অংশগ্রহণকারী ছিলেন।
১৯৭১ সালে তিনি আওয়ামী লীগের সাংগঠনিক সম্পাদক হয়েছিলেন। রাষ্ট্রপতি জিয়াউর রহমান ও রাষ্ট্রপতি হুসেইন মুহাম্মদ এরশাদের সময়কালে তিনি বেশ কয়েকবার গ্রেফতার হন।
১৯৯৬ ও ২০০৯ এবং ২০১৩ সালে আওয়ামী লীগ শাসনামলে কৃষিমন্ত্রীর দায়িত্ব পালন করেন। তিনি আওয়ামীলীগের ১ নং প্রেসিডিয়াম সদস্য হিসেবে দায়িত্ব পালন করেন। ১২ জানুয়ারি ২০২৩ সালে তিনি জাতীয় সংসদের সংসদ উপনেতা হিসেবে দায়িত্ব নেন।
পরে তিনি দ্বাদশ সংসদ নির্বাচনে নির্বাচিত হলে পুনরায় তিনি ২০২৪ সালের জানুয়ারি মাসে জাতীয় সংসদের সংসদ উপনেতা হিসেবে দায়িত্ব নেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
মতিয়া চৌধুরী ২০২৪ সালের ১৬ অক্টোবর ঢাকার এভারকেয়ার হাসপাতালে চিকিৎসাধীন অবস্থায় মৃত্যুবরণ করেন। তাকে দাফনের জন্য তার পরিবারের পক্ষ থেকে শহীদ বুদ্ধিজীবী কবরস্থানে প্লট চেয়ে আবেদন করা হলেও প্রধান উপদেষ্টা তা অনুমোদন না করায় তাকে তার স্বামী বজলুর রহমানের কবরের উপরে সমাহিত করা হয়। একাত্তরের মুক্তিযোদ্ধাদের মৃত্যুর পর দাফনের আগে স্থানীয় প্রশাসনের পক্ষ থেকে ‘গার্ড অব অনার’ দেওয়ার নিয়ম থাকলেও মতিয়া চৌধুরীকে তা দেওয়া ছাড়াই দাফন করা হয়।
সিলভেস্টার

সিলভেস্টার, লুনি টুনস ও মেরি মেলোডি কার্টুন সিরিজের একটি চরিত্র। এটি ওয়ার্নার ব্রাদারস এর পণ্য। এর কণ্ঠ দিয়েছেন মেল ব্ল্যাংক, যিনি ড্যাফি ডাক এর ও কণ্ঠ দাতা। লাইফ উইথ অ্যা ফেদারস (১৯৪৫)এ প্রথম আবির্ভাব। টুইটি বার্ড প্রধান প্রতিপক্ষ, অন্য প্রতিপক্ষরা হল, স্পিডি গঞ্জালেস, হিপেটি হপার ও লুনি টুনসের অন্যান্য চরিত্র। এর একটি ছেলে চরিত্র ও আছে, যার নাম সিলভেস্টার জুনিয়র।
আবু রুশদ

আবু রুশদ (২৫ ডিসেম্বর ১৯১৯ - ২৩ ফেব্রুয়ারি ২০১০) একজন বাংলাদেশী গল্পকার, ঔপন্যাসিক এবং অধ্যাপক ছিলেন। বাংলা সাহিত্যে তার অবদানের জন্য তিনি আদমজী সাহিত্য পুরস্কার, বাংলা একাডেমী পুরস্কার, একুশে পদকসহ বিভিন্ন পুরস্কার ও সম্মাননা লাভ করেছেন।
আবু রুশদ ১৯১৯ সালের ২৫ ডিসেম্বর কলকাতায় জন্মগ্রহণ করেন। তিনি হুগলীর মহসীন কলেজে ইংরেজির প্রভাষক হিসেবে চাকরিজীবন শুরু করেন। ১৯৫১ সালে তিনি ইংল্যান্ড যান ও অক্সফোর্ডের এক্সিটার কলেজে ইংরেজি সাহিত্য অধ্যয়ন শুরু করেন। পরে তিনি কলকাতা ইসলামিয়া কলেজ, ঢাকা কলেজ, চট্টগ্রাম কলেজ, রাজশাহী কলেজ ও জাহাঙ্গীরনগর বিশ্ববিদ্যালয়ে ইংরেজিতে শিক্ষকতা করেন। তিনি পাকিস্তানের কেন্দ্রীয় সরকারের শিক্ষা উপদেষ্টা হিসেবেও কাজ করেছেন। তিনি স্বাধীন বাংলাদেশের প্রথম পাবলিক ইন্সট্রাকশন (ডিপিআই) ছিলেন এবং লন্ডনের হাইকমিশনে শিক্ষা কাউন্সেলরের দায়িত্ব পালন করেছেন। তিনি ১৯৮২ সালে জাহাঙ্গীরনগর বিশ্ববিদ্যালয় থেকে অবসর গ্রহণ করেন।
তিনি আশির দশকের মাঝামাঝি সময় বাংলাদেশ প্রেস ইন্সটিটিউটের চেয়ারম্যানের দায়িত্ব পালন করেন।
আবু রুশদ ১৯৭১ সালের ৪ আগস্ট ওয়াশিংটন ডিসিতে পাকিস্তান দূতাবাসে কাউন্সেলরের (শিক্ষা ও সংস্কৃতি) দায়িত্ব পালন করার সময় অন্যান্য কর্মীর সঙ্গে বাংলাদেশের স্বাধীনতার জন্য কাজ করেন। তারা ‘বাংলাদেশ মিশন ওয়াশিংটন’ নামে একটি সংহতি সংগঠন গঠন করেন এবং মুক্তিযুদ্ধের পক্ষে জনমত তৈরিতে কাজ করেন। মুজিবনগর সরকারের পক্ষে তিনি ‘বাংলাদেশ নিউজলেটার’ নামে একটি সাপ্তাহিক প্রকাশের দায়িত্বে ছিলেন।
তিনি আজিয়া রুশদকে বিবাহ করেন। তার ভাই রশীদ করীমও একজন ঔপন্যাসিক ছিলেন।
রুশদের প্রথম প্রকাশনা ছিল ছোটগল্পের একটি সংকলন যা ১৯৩৯ সালে প্রকাশিত হয়। ছয়টি উপন্যাস ছাড়াও তিনি ৫০টি ছোটগল্প এবং তিন খণ্ডের আত্মজীবনী রচনা করেছেন। এছাড়া তিনি বাংলা থেকে ইংরেজি ও ইংরেজি থেকে বাংলায় সাহিত্যকর্ম অনুবাদে দক্ষ ছিলেন। তিনি শেক্সপিয়ারের কবিতা বাংলায় অনুবাদ করেছেন। তার অনুবাদ সংকলন ‘লালনের গান’ ১৯৬৪ সালে বাংলা একাডেমি প্রকাশ করে। তিনি চারটি বাংলাদেশী সংবাদপত্রের নিয়মিত কলাম, মতামত লিখতেন।
আবু রুশদ ২০১০ সালের ২৩ ফেব্রুয়ারি মৃত্যুবরণ করেন।
সান মারিনোর কমিউনিস্ট পার্টি (মার্কসবাদী-লেনিনবাদী)

সান মারিনোর কমিউনিস্ট পার্টি (মার্কসবাদী-লেনিনবাদী) ছিল সান মারিনোর সাম্যবাদী দল। এই দলটি ১৯৬৮ সালে প্রতিষ্ঠিত হয়। দলটি ১৯৬৯ সালের সংসদীয় নির্বাচনে অংশ নেয় (১.২৪%), কিন্তু কোন আসনেই জয়লাভ করতে পারে নাই। দলটি ১৯৭৪ সালের সংসদীয় নির্বাচনে অংশ নেয় (০.৮%), কিন্তু কোন আসনেই জয়লাভ করতে পারে নাই।
দলটি ১৯৬৯ সালে সংসদীয় নির্বাচনে অংশ নিয়েছিল (১.২৪% ভোট পেয়েছিল) এবং ১৯৭৪ সালে (০.৮%) ১২১ ভোট পেয়েছিল। দুইটি নির্বাচনেই দলটি কোনও আসন জিততে ব্যর্থ হয়েছিল।
সম্ভাবনা বিন্যাস

যেকোনো দৈব চলকে (random variable) কি সম্ভাবনায় কোনো মান নিবে অর্থাৎ কীভাবে দৈব চলকটি বিন্যস্ত থাকবে তা নির্ধারণ করে সম্ভাবনা বিন্যাস বা সম্ভাবনা বিন্যাস ফাংশন (probability distribution)। "X" কোনো দৈব চলক হলে তার মানের যেকোনো ব্যবধি (interval) formula_1-তে সংশ্লিষ্ট বিন্যাস ফাংশন একটি সম্ভাবনা formula_2 আরোপ করে, যা চলকটির ঐ ব্যবধি হতে মান নেবার সম্ভাবনাকে নির্দেশ করে।
বিন্যাস ফাংশনকে সংজ্ঞায়িত করা হয় ক্রমযোজিত বিন্যাস ফাংশন "F"("x") দ্বারা এভাবে -
যেখানে formula_4।
একটি বিন্যাস অবিচ্ছিন্ন হয়, যদি তার দৈব চলক কোনো বাস্তব সংখ্যার ব্যবধি হতে অবিচ্ছিন্নভাবে বা যেকোনো মান নিতে পারে। সেক্ষেত্রে ক্রমযোজিত বিন্যাস ফাংশনকে প্রকাশ করা হয় এভাবে -
যেখানে formula_6। এখানে formula_7-কে বলা হয় সম্ভাবনা ঘনত্ব ফাংশন।
অপরদিকে একটি বিন্যাস বিচ্ছিন্ন হয়, যখন তার দৈব চলকের মানের সেট গণনাযোগ্য হয়, অর্থাৎ চলকটি কেবল বিচ্ছিন্ন মান নিতে পারে। বিচ্ছিন্ন বিন্যাসের কোনো ঘনত্ব ফাংশন হয় না, তবে বিচ্ছিন্ন বিন্যাসের ক্রমযোজিত ফাংশনকে প্রকাশ করা হয় এভাবে -
যেখানে formula_9 অর্থাৎ চলকটি formula_10 ইত্যাদি বিচ্ছিন্ন মান নেয় এবং এখানে formula_11-কে বলা হয় সম্ভাবনা ভর ফাংশন, যা অবিচ্ছিন্ন বিন্যাসের হয় না।
অনেক বিন্যাসের আলাদা নাম রয়েছে। এখানে গুরুত্বপূর্ণ কয়েকটি উল্লেখ করা হলো।
আমেরিকায় টিনটিন

আমেরিকায় টিনটিন () দুঃসাহসী টিন‌টিন সিরিজের তৃতীয় বই। এই গল্পে টিনটিন ও তার সার্বক্ষনিক সঙ্গি - পোষা কুকুর কুট্টুস কে নিয়ে আমেরিকা ভ্রমণ করেন। গল্পে আমেরিকান মাফিয়া চক্রের সাথে টিনটিনের বিরোধের পাশাপাশি আমেরিকার আদিবাসী জনগোষ্ঠির সাথে শ্বেতাঙ্গদের বৈষম্য মূলক আচরণও চিত্রায়িত হয়েছে।
মাফিয়া অধিকৃত আমেরিকায় টিনটিন পদার্পণ করতেই তার ওপর ক্রমাগত হামলা হতে থাকে। প্রতিটির মোকাবিলা করে সে কীভাবে শহরকে দুষ্কৃতী মুক্ত করলো সেই হলো কাহিনীসার।
নীলকমল

নীল কমল () দুঃসাহসী টিন‌টিন সিরিজের পঞ্চম বই। এই বইয়ে প্রথম বারের মত আবির্ভূত হয় চ্যাং।
ভারতের গাইপাজামার মহারাজার অতিথি হয় টিনটিন। সেখানে অজ্ঞাত পরিচয় এক চীনা ব্যক্তির হত্যা হলে টিনটির সাংহাই রওনা দেয়। সাংগাইতে আফিমের চোরাচালানকারী রা তাকে হত্যার চক্রান্ত করে।
কৃষ্ণদ্বীপের রহস্য

কৃষ্ণদীপ একটি কাল্পনিক বাস্তবতার সাথে এর কোন সম্পর্ক নেই
কৃষ্ণদ্বীপের রহস্য () "দুঃসাহসী টিন‌টিন" সিরিজের একটি কমিক বই।
টিনটিন বেলজিয়ান গ্রামাঞ্চলে একটি বিমান অবতরণের সাক্ষী, এবং যখন তিনি তার সাহায্যের প্রস্তাব দেন তখন পাইলট তাকে গুলি করে। তিনি যখন হাসপাতালে সুস্থ হয়ে ওঠেন, তখন গোয়েন্দা জনসন ও রনসন তাকে দেখতে যান এবং তাকে জানান যে বিমানটি পরে ইংল্যান্ডের সাসেক্সে উড়ে যায়, যেখানে এটি বিধ্বস্ত হয়। টিনটিন এবং স্নোয়ি সাসেক্সের দিকে অগ্রসর হয়, কিন্তু পথে, দুই অপরাধী টিনটিনকে ডাকাতির জন্য ফ্রেমবন্দি করে এবং জনসন ও রনসন তাকে গ্রেপ্তার করে; সে পালিয়ে যায়, কিন্তু গোয়েন্দাদের দ্বারা অনুসরণ করা হয়। নিউহাভেনে ফেরি করে ইংল্যান্ডে পৌঁছানোর পরে, টিনটিন একই অপরাধীদের দ্বারা আক্রমণ করা হয়, যারা তাকে সিফোর্ডের চূড়ায় হত্যা করার চেষ্টা করে, কিন্তু সে স্নোয়ির সহায়তায় পালিয়ে যায়। বিমানের ধ্বংসাবশেষ আবিষ্কার করে, তিনি পাইলটের জ্যাকেটের মধ্যে একটি ছেঁড়া নোট খুঁজে পান, এবং এটির উপর লেখার পরে ডঃ জে. ডাব্লিউ মুলারের এস্টেটে পৌঁছায়, একজন জার্মান যিনি একটি মানসিক প্রতিষ্ঠানের মালিক, অপরাধীদের সাথে সংযুক্ত। মুলার টিনটিনকে ধরে ফেলে, কিন্তু, একটি লড়াইয়ের সময়, মুলারের বাড়িতে আগুন ধরে যায়। আগুন নেভাতে এবং জ্বলন্ত বাড়ি থেকে টিনটিনকে উদ্ধার করার জন্য ফায়ার ব্রিগেড ঠিক সময়ে পৌঁছায়, যখন মুলার তার সহযোগী ইভানের সাথে পালিয়ে যায় ৷
পরের দিন সকালে, টিনটিন বাগানে বৈদ্যুতিক তারের এবং লাল বাতিগুলি খুঁজে পায়, অনুমান করে যে তারা সেখানে একটি প্লেন ড্রপকে আকৃষ্ট করার জন্য ডিজাইন করা হয়েছে। রাতে, তিনি বীকনগুলি আলোকিত করেন, এবং একটি প্লেন জাল অর্থের বস্তা ফেলে দেয়, যা প্রকাশ করে যে মুলার জালিয়াতির একটি গ্যাংয়ের অংশ। টিনটিন সারা দেশে গাড়ি ও ট্রেনে করে মুলার এবং ইভানকে অনুসরণ করে। পথে, জনসন ও রনসন তাকে আবার গ্রেপ্তার করার চেষ্টা করে, কিন্তু টিনটিন তাদের অপরাধীদের সন্ধানে তার সাথে যোগ দিতে রাজি করে। মুলার যখন উত্তরদিকে একটি বিমান নিয়ে যায়, টিনটিন এবং স্নোয়ি অনুসরণ করার চেষ্টা করে, কিন্তু একটি ঝড় আঘাত করে এবং স্কটল্যান্ডের গ্রামাঞ্চলে ক্র্যাশ অবতরণ করে। গোয়েন্দারা অন্য একটি বিমান পরিচালনা করে, কিন্তু আবিষ্কার করে - খুব দেরীতে - যে লোকটিকে তারা এটি উড়তে বলেছিল সে আসলে একজন মেকানিক যিনি আগে কখনও উড়ে যাননি, এবং একটি বেদনাদায়ক বায়ু-আবদ্ধ ওডিসি পরে তারা ক্র্যাশ-ল্যান্ডিং (এবং বিজয়ী) একটি অ্যারোবেটিক্স প্রতিযোগিতায় শেষ করে।
পরের দিন সকালে, টিনটিন বাগানে বৈদ্যুতিক তারের এবং লাল বাতিগুলি খুঁজে পায়, অনুমান করে যে তারা সেখানে একটি প্লেন ড্রপকে আকৃষ্ট করার জন্য ডিজাইন করা হয়েছে। রাতে, তিনি বীকনগুলি আলোকিত করেন, এবং একটি প্লেন জাল অর্থের বস্তা ফেলে দেয়, যা প্রকাশ করে যে মুলার জালিয়াতির একটি গ্যাংয়ের অংশ। টিনটিন সারা দেশে গাড়ি ও ট্রেনে করে মুলার এবং ইভানকে অনুসরণ করে। পথে, থম্পসন এবং থমসন তাকে আবার গ্রেপ্তার করার চেষ্টা করে, কিন্তু টিনটিন তাদের অপরাধীদের সন্ধানে তার সাথে যোগ দিতে রাজি করে। মুলার যখন উত্তরদিকে একটি বিমান নিয়ে যায়, টিনটিন এবং স্নোয়ি অনুসরণ করার চেষ্টা করে, কিন্তু একটি ঝড় আঘাত করে এবং স্কটল্যান্ডের গ্রামাঞ্চলে ক্র্যাশ অবতরণ করে। গোয়েন্দারা অন্য একটি বিমান পরিচালনা করে, কিন্তু আবিষ্কার করে - খুব দেরীতে - যে লোকটিকে তারা এটি উড়তে বলেছিল সে আসলে একজন মেকানিক যিনি আগে কখনও উড়ে যাননি, এবং একটি বেদনাদায়ক বায়ু-আবদ্ধ ওডিসি পরে তারা ক্র্যাশ-ল্যান্ডিং (এবং বিজয়ী) একটি অ্যারোবেটিক্স প্রতিযোগিতায় শেষ করে।
কাঁকড়া রহস্য

কাঁকড়া রহস্য () দুঃসাহসী টিন‌টিন সিরিজের একটি কমিক। এই গল্পেই ক্যাপ্টেন হ্যাডকের সাথে টিনটিনের পরিচয় হয় ।
কারাবুজান নামক জাহাজে আফিমের চোরাচালান হচ্ছিল। ক্যাপ্টেন হ্যাডককে মাতাল করে জাহাজের মেট এলান এই নিষিদ্ধ ব্যবসা চালায়। ক্যাপ্টেন হ্যাডকের সাথে এই কাহিনীতেই টিনটিনের আলাপ।
কালো সোনার দেশে

কালো সোনার দেশে () দুঃসাহসী টিনটিন কমিক সিরিজের পঞ্চদশ বই।
এই কাহিনীর অর্ধসমাপ্ত আকারে ১৯৩৯-১৯৪০ সালে "ল্য প্যতি ভাঁতিয়েম" ক্রোড়পত্রিকায় ছাপা হয়েছিল। পরবর্তীতে ১৯৪৮ থেকে ১৯৫০ সালে টিনটিন ম্যাগাজিনে ধারাবাহিকভাবে ও পরে বই আকারে প্রকাশ পায়। বইটির কাহিনীর পটভূমি ব্রিটিশ অধিকৃত ফিলিস্তিন। ১৯৭২ সালে এর নাম বদলে কাল্পনিক রাজ্যনাম খেমেদ দেওয়া হয়।
জ্বালানী তেলে বিস্ফোরণ ঘটছে, বৃহত্তর রাষ্ট্র গুলি চিন্তিত। যুদ্ধের সম্ভাবনা দেখা দেওয়ায় টিনটিন গেল খবর সংগ্রহে। জড়িয়ে পড়লো খেমেদের 'বাবেল আর' এবং আমিরের রেষারেষির মধ্যে। মরুভূমি অধ্যুষিত এলাকায় তেলে বিস্ফোরণের কারণ অনুসন্ধান করতে থাকে। সে আরো খোঁজ নিতে ড. মূলারের বাড়িতে গোপনে হানা দেয় এবং ধরা পড়ার মুহুর্তেই নাটকীয় ভাবে তাকে উদ্ধার করতে আসেন ক্যাপ্টেন হ্যাডক। ড মূলার আসল অপরাধী জানার পর টিনটিন ও ক্যাপ্টেন গাড়িতে করে তাকে ধাওয়া করে। মূলারের হাত থেকে আমিরের বিচ্ছু ছেলে আবদুল্লাকে উদ্ধার করতে যায় টিনটিন।
চাঁদে টিনটিন

চাঁদে টিনটিন () "দুঃসাহসী টিন‌টিন" সিরিজের ১৭তম কমিক বই। এটি প্রথম ১৯৫৪ সালে প্রকাশিত হয়। এটি দুই পর্বের একটি সিরিজের প্রথম অংশ।
চাঁদে রকেট নিরাপদে অবতরণ করলে প্রথম সেখানে পদার্পণ করে টিনটিন। চাঁদের বুকে নানা গবেষণা চালান ক্যালকুলাস। তাকে সাহায্য করেন ক্যাপ্টেন হ্যাডক ও টিনটিন। ভুলক্রমে জনসন ও রনসন রকেটে থাকায় তারাও চাঁদে চলে আসে। অক্সিজেনের অভাবে আগেই ফিরে আসার চেষ্টা করতে জানা যায় তাদেরই মধ্যে আছে কোনো শত্রুদেশের গুপ্তচর যে কিনা রকেটে লুকিয়ে রেখেছিল এক ভাড়াটে খুনীকে।
ক্যালকুলাসের কাণ্ড

ক্যালকুলাসের কাণ্ড () "দুঃসাহসী টিন‌টিন" সিরিজের একটি কমিক বই।
অধ্যাপক কাথবার্ট ক্যালকুলাস আবিষ্কার করেছেন এমন এক যন্ত্র যাতে দূরবর্তী কাঁচের জিনিসকে ধ্বংস করা যায়। সিলডাভিয়ান ও বর্ডুরিয়ানরা দুই পক্ষই তা পেতে চায় বৃহত্তর ধ্বংসের কাজে। সেই যন্ত্রের ওপর অধিকার নিতে তাকে কিডন্যাপ করে বর্ডুরিয়ার কর্নেল স্পঞ্জ। তাকে উদ্ধার করতে যান টিনটিন ও ক্যাপ্টেন হ্যাডক।
তিব্বতে টিনটিন

তিব্বতে টিনটিন () "দুঃসাহসী টিন‌টিন" সিরিজের একটি কমিক বই।
তিব্বতের পাহাড়ে প্লেন দুর্ঘটনায় টিনটিনের প্রিয় বন্ধু চ্যাং নিখোঁজ। যার সন্ধানে রওনা হন দুর্গম পথে ক্যাপ্টেন হ্যাডক টিনটিন ও কুকুর কুট্টুস। তাদের পথ দেখায় শেরপা থার্কে। শেষ পর্যন্ত দেখা মেলে ইয়েতির।
পান্না কোথায়

পান্না কোথায় () "দুঃসাহসী টিন‌টিন" সিরিজের একটি কমিক বই।
গায়িকা বিয়াংকা কাস্টাফিওর মর্লিনস্পাইকে ক্যাপ্টেন হ্যাডকের বাড়িতে অতিথি হন তার যাবতীয় গহনাসামগ্রী নিয়ে যার মধ্যে ছিল এক মহামূল্যবান পান্না। সেই পান্না হারিয়ে গেলে তার তদন্তে নামে টিনটিন। সকলের সন্দেহের তীর পাশের যাযাবরদের ওপর।
গ্রিসের পর্যটন

গ্রিসের পর্যটন গ্রিসের অর্থনৈতিক ক্রিয়াকলাপের একটি মূল উপাদান এবং অন্যতম গুরুত্বপূর্ণ খাত। গ্রীস তার সমৃদ্ধ সংস্কৃতি এবং ইতিহাসের জন্য ১৯৭০ সাল থেকে ইউরোপের একটি প্রধান পর্যটন কেন্দ্র এবং আকর্ষণ হয়ে দাঁড়িয়েছে। ইউরোপ এবং বিশ্বের বেশিরভাগের মধ্যে ১৮টি ইউনেস্কো বিশ্ব ঐতিহ্যবাহী স্থান গ্রিসে রয়েছে। এছাড়া গ্রিসের দীর্ঘ উপকূলরেখা, অনেক দ্বীপপুঞ্জ এবং সৈকত পর্যটনের জন্য আদর্শ।
গ্রীসে প্রতি বছর প্রায় ১ কোটি ৬০ লক্ষ পর্যটক বেড়াতে আসেন। পর্যটন শিল্প থেকে গ্রিসের জিডিপির(GDP)১৫% আসে। অতি প্রাচীনকাল থেকেই দেশটি পর্যটকদের জন্য একটি আকর্ষণীয় দেশ। এর ভূমধ্যসাগরীয় তটরেখা ও বেলাভূমিগুলি বিখ্যাত। ২০০৫ সালে কেবল অ্যাথেন্স শহরেই প্রায় ৬ লক্ষ লোক বেড়াতে আসেন।
আইসল্যান্ডের সামরিক বাহিনী

আইসল্যান্ডের প্রতিরক্ষা বাহিনী আইসল্যান্ডিক কোস্ট গার্ড নিয়ে গঠিত, যারা আইসল্যান্ডের জলসীমায় টহল দেয় এবং এর আকাশসীমা নিরীক্ষণ করে, এবং অন্যান্য পরিষেবা যেমন জাতীয় কমিশনারের জাতীয় নিরাপত্তা এবং বিশেষ বাহিনী ইউনিট। 
আইসল্যান্ড একটি শান্তিকামী দেশ এবং ১৮৫৯ হতে এর নিজস্ব কোনো সামরিক বাহিনী নাই। অবশ্য এদেশের সংবিধানে ১৮৭৪ সাল হতে ১৯৯৫ সাল পর্যন্ত সামরিক বাহিনী গঠনের বিধান ছিল, বর্তমানে যা রদ করা হয়েছে।
মার্কিন যুক্তরাষ্ট্রের সামরিক বাহিনীর সাথে আইসল্যান্ডের সম্পর্ক দ্বিতীয় বিশ্বযুদ্ধ এর সময় হতেই বিদ্যমান। ১৯৪৯ সালে আইসল্যান্ড ন্যাটো জোটের সদস্য হয়, তবে শর্ত ছিল যে, আইসল্যান্ড কখনোই নিজে সামরিক বাহিনী গঠন করবে না। সামরিক জোটসমূহে আইসল্যান্ডের ভূমিকা হলো সেদেশে বিভিন্ন দেশের সামরিক ঘাঁটি স্থাপনের অনুমতি দেয়া। যেমন, কেফ্লাভিকে ন্যাটো জোটের বিমানঘাঁটি রয়েছে, যা মূলত মার্কিন বিমানবাহিনী পরিচালনা করে থাকে। এছাড়া এখানে ডেনমার্ক ও নরওয়ের ও সামরিক বাহিনীর উপস্থিত আছে। আইসল্যান্ডে ডুবোজাহাজের প্রশিক্ষণও সম্পন্ন হতো, তবে বর্তমানে এটি স্থগিত আছে।
মন্টিনেগ্রোর সামরিক বাহিনী

মন্টিনেগ্রোর সামরিক বাহিনী (মন্টিনেগ্রিন: "Vojska Crne Gore") মধ্য-২০০৬ সালের মন্টিনেগ্রিন স্বাধীনতার পর এখনও নির্মীয়মান পর্যায়ে রয়েছে।
সার্বিয়া ও মন্টিনেগ্রোর যৌথ সামরিক বাহিনী থেকে মন্টিনেগ্রো ৬,৫০০ জনের একটি শক্তিশালী সামরিক বাহিনী উত্তরাধিকারসূত্রে প্রাপ্ত হয়। কার্যকরী বাহিনীর সদস্য সংখ্যা ২,৫০০ জনে নামিয়ে আনার সিদ্ধান্ত ঘোষিত হয়। এই বাহিনী সম্পূর্ণত স্বেচ্ছাসেবকদের নিয়ে গঠিত। মন্টিনেগ্রোর রাষ্ট্রপতি ফিলিপ ভুজানোভিক ২০০৬ সালের ৩০ অগস্ট বাধ্যতামূলকভাবে সামরিক বাহিনীতে যোগদানের প্রথা অবলুপ্ত করেন।
সার্বিয়া ও মন্টিনেগ্রোর প্রায় সমগ্র নৌবাহিনীটিই মন্টিনেগ্রোর হস্তগত হয়। তবে এটি আকারে ও ক্ষমতায় উপকূলরক্ষী বাহিনীর মতো করে ছোটো করা হয়েছে। মন্টিনেগ্রোর বৈমানিক শাখাটির সংগ্রহেত একটি ৮ জি-৪ সুপার গ্যালেব থাকলেও, এই রাষ্ট্রের কোনো যুদ্ধবিমান বাহিনী রাখার পরিকল্পনা নেই। বরং কয়েকটি পরিবহন হেলিকপ্টার ও সম্ভবত বিমান প্রতিরক্ষার জন্য একটি সশস্ত্র হেলিকপ্টার বাহিনী রাখা হবে।
মন্টিনেগ্রো ন্যাটোর সদস্যপদ পেতে ইচ্ছুক। বর্তমানে এই রাষ্ট্র ন্যাটোর পার্টনারশিপ ফর পিস কর্মসূচি ও ইন্ডিভিজুয়াল পার্টনারশিপ অ্যাকশন প্ল্যান (আইপিএপিএস)-এর সদস্য। ২০০৮ সালের ৫ নভেম্বর, মন্টিনেগ্রো মেম্বারশিপ অ্যাকশন প্ল্যান-এর সদস্যপদের আবেদন জানিয়েছে। প্রধানমন্ত্রী মাইলো দুকানোভিক আশা করেন ২০০৯ সালের মধ্যেই তা মঞ্জুর হবে। মন্টিনেগ্রো অ্যাড্রিয়াটিক সনদ-এর সদস্য।
আইসল্যান্ডের ধর্মবিশ্বাস

আইসল্যান্ডের রাষ্ট্রীয় গির্জাটি ইভাঞ্জেলিকাল লুথেরান মতাবলম্বী খ্রিস্টধর্ম পালন করে। ৮৫% আইসল্যান্ডীয় এই গির্জার সাথে সংযুক্ত। আইসল্যান্ডে গির্জার সাথে সম্পর্কহীন লুথেরান এবং রোমান ক্যাথলিকদের সংখ্যালঘু সম্প্রদায়ও আছে। তবে আইসল্যান্ডের মানুষের পূর্ণ ধর্মীয় স্বাধীনতা আছে।
প্রাক্কলনে দেখা গেছে খুব কম সংখ্যক আইসল্যান্ডীয় (সম্ভবত ১০%) ধর্মকর্ম পালন করেন বা গির্জায় যান।
১৫৩০-এর দশক থেকে শুরু করে, আইসল্যান্ড, মূলত রোমান ক্যাথলিক এবং ডেনিশ মুকুটের অধীনে, আনুষ্ঠানিকভাবে আইসল্যান্ডিক সংস্কারের সাথে লুথারানিজমের দিকে চলে যায়, যা ১৫৫০ সালে শেষ হয়। আইসল্যান্ডের লুথারান চার্চ এরপর থেকে দেশের রাষ্ট্রীয় চার্চ হিসেবে রয়ে গেছে।
ইতালির ধর্মবিশ্বাস

ইতালির অধিকাংশ ব্যক্তি খ্রিস্টান এবং রোমান ক্যাথলিক মতে বিশ্বাসী। ইতালির রোমের ভ্যাটিকান সিটিতে খ্রিস্টধর্মের রোমান ক্যাথলিক অংশের সর্বোচ্চ ধর্মগুরু পোপ বাস করেন।
২০১২ সালের পিউ ফোরামের করা ধর্ম ও জন জীবন সম্পর্কিত গ্লোবাল রিলিজিয়াস ল্যান্ডস্কেপ জরিপ অনুযায়ী, ইতালীয় নাগরিকদের মধ্যে ৮৩.৩% খ্রিস্টান, ১২.৪% ধর্মবহির্ভূত, নাস্তিক, বা আজ্ঞেয়বাদী, ৩.৭% মুসলমান এবং ০.৬ঁ% অন্যান্য ধর্মালম্বী। অন্য একটি সূত্র মতে, ১০% এর উপর ইতালীয় নাগরিক ও বিদেশী নাগরিক ক্যাথলিক ধর্মের বাইরে অন্য ধর্মে বিশ্বাস করে এবং নাস্তিক ও আজ্ঞেয়বাদীদের পরিমাণ বাড়ছে। ধর্মীয় সংখ্যালঘুদের মধ্যে মুসলমানদের পরিমাণ সবচেয়ে বেশি, এর পড়ে অবস্থান করছে প্রাচ্য গোঁড়াবাদ, প্রটেস্টান্ট, জিহোভা, বৌদ্ধ, হিন্দু, শিখ ও ইহুদি।
ইতালীয় গবেষণা কেন্দ্র ইউরিসপেসের ২০০৬ সালের জরিপ অনুযায়ী, ইতালীয় নাগরিকদের মধ্যে ৮৭.৭% জনগণ ক্যাথলিক, যার মধ্যে ৩৬.৮% নিজেদের ধর্ম পালনকারী হিসেবে স্বীকার করে। ইউরিসপেসের ২০১০ সালের জরিপে এই পরিমাণ কমে দাড়ায় যথাক্রমে ৭৬.৬% এবং ২৪.৪%। ২০১৬ সালে ইউরিসপেসের জরিপের ফলাফলে দেখা যায়, ইতালির ক্যাথলিকের সংখ্যা ৭১.১%, অর্থাৎ ২০১০ থেকে ৫.৫% কম, তবে ধর্ম পালনকারীর সংখ্যা বৃদ্ধি পেয়ে দাড়ায় ২৫.৪%। অন্য কয়েকটি সূত্রে বলা হয়েছে, ইতালিতে মুসলমান নাগরিক ২% এর কাছাকাছি।
সুইজারল্যান্ডের ধর্মবিশ্বাস

সুইজারল্যান্ডের বেশীরভাগ লোক খ্রিস্টান ধর্মাবলম্বী (৯৫%), যাদের অর্ধেক প্রোটেস্ট্যান্ট এবং অর্ধেক ক্যাথলিক। এছাড়া এখানে বেশ কিছু ইহুদি ও মুসলিম (প্রায় ৫%) রয়েছেন। তবে এখানে ধর্ম পালনকারীর সংখ্যা অনেক কম। ঘণ্টায় ঘণ্টায় গীর্জার ঘণ্টাধ্বনি ছাড়া ধর্ম পালনের আর তেমন কোন উদাহরণ এখানে তেমন দেখা যায় না। তার পরও ইউরোপের অন্যান্য দেশের তুলনায় এদেশটিকে ধর্মীয়ভাবে অনেক বেশি রক্ষণশীল মনে করা হয়।
হাঙ্গেরির ধর্মবিশ্বাস

রোমান ক্যাথলিক ধারার খ্রিস্টধর্ম হাঙ্গেরির প্রধান ধর্ম, তবে এখানে বেশ বড় একটি প্রোটেস্ট্যান্ট ধারার সংখ্যালঘু খ্রিস্টান সম্প্রদায় রয়েছে। সাম্যবাদী শাসনের সময় সরকার সমস্ত ধর্মালয় বন্ধ করে দেয় এবং ধর্মালয়গুলির সম্পত্তি কেড়ে নেয়। বর্তমানে প্রায় অর্ধেক লোক রোমান ক্যাথলিক এবং এক-পঞ্চমাংশ প্রোটেস্ট্যান্ট ধর্মাবলম্বী। প্রোটেস্ট্যান্টদের মধ্যে বেশির ভাগই হাঙ্গেরীয় ক্যালভিনবাদী বা হাঙ্গেরীয় লুথারবাদী। ইউনিটারি ও অর্থডক্স গির্জাও রয়েছে এখানে।
হাঙ্গেরিতে প্রায় ১ লক্ষ বেশি ইহুদী বাস করে; এরা বেশির ভাগই বুদাপেশ্‌ৎ বা তার আশেপাশে বাস করে। বুদাপেশ্‌ৎ শহরে ইউরোপের বৃহত্তম ইহুদী মন্দির বা সিনাগগ অবস্থিত। ইহুদীরা ১১শ শতক থেকে এখানে বাস করছে। বিংশ শতাব্দীর প্রথমার্ধে হাঙ্গেরিতে ৮ লক্ষেরও বেশি ইহুদী বাস করত। হিটলারের সময় এবং পরবর্তীতে সাম্যবাদী শাসনের সময়ও ইহুদীবিদ্বেষী নীতির কারণে অনেকেই হাঙ্গেরি ছেড়ে চলে যায়।
ইউরোপের ভাষা

ইউরোপের প্রায় সর্বত্র ইন্দো-ইউরোপীয় ভাষা পরিবারের বিভিন্ন ভাষা প্রচলিত। ইন্দো-ইউরোপীয় ভাষাপরিবারটি শুধু ইউরোপেই সীমাবদ্ধ নয়। এটি একদিকে ককেশাস অঞ্চলের আর্মেনিয়া, তারপর পশ্চিম এশিয়ার ইরান, আফগানিস্তান হয়ে মধ্য এশিয়ার তাজিকিস্তান পর্যন্ত চলে গেছে। চীনের সামান্য অভ্যন্তরে প্রচলিত সারিকোলি ভাষাটি এই সূত্রটির সর্বপূর্ব প্রান্ত নির্দেশ করছে। ইন্দো-ইউরোপীয় ভাষার আরেকটি সূত্র আফগানিস্তান থেকে পাকিস্তান, উত্তর ভারত ও দক্ষিণ নেপাল হয়ে পূর্ব ভারত ও বাংলাদেশে প্রচলিত বাংলা ভাষাতে গিয়ে শেষ হয়েছে। উত্তর ভারত থেকে একটি বিচ্ছিন্ন শাখা শ্রীলঙ্কায় সিংহলি ভাষা এবং মালদ্বীপে মালদ্বীপীয় ভাষা হিসেবে প্রচলিত। এছাড়াও ১৫শ শতকের শেষ ভাগ থেকে সমুদ্রপথে অভিযানের ফলে ইন্দো-ইউরোপীয় ভাষাগুলি বহু দূরে ছড়িয়ে পড়েছে। বর্তমানে দুই আমেরিকা মহাদেশের প্রধান ভাষাগুলি ইন্দো-ইউরোপীয়; এগুলি হল ইংরেজি, ফরাসি, স্পেনীয় এবং পর্তুগিজ। অস্ট্রেলিয়া ও নিউজিল্যান্ডের প্রধান ভাষাও ইংরেজি। এছাড়াও বহু দ্বীপাঞ্চলে আদিবাসী বা প্রাক্তন আফ্রিকান দাস সম্প্রদায়ের লোকেরা ইন্দো-ইউরোপীয় ভাষার বিভিন্ন ক্রেওল ভাষাতে কথা বলে।
ইন্দো-ইউরোপীয় পরিবারের সদস্য নয়, এমন একটি ইউরোপীয় ভাষা হল বাস্ক ভাষা। এটি ফ্রান্স-স্পেন সীমান্তে পিরেনেস পর্বতমালার উভয় পাশে প্রচলিত। ইউরোপের আরও কিছু ভাষা উরালীয় ভাষাপরিবারের অন্তর্ভুক্ত। এদের মধ্যে আছে হাঙ্গেরীয় ভাষা, ফিনীয় ভাষা, এস্তোনীয় ভাষা এবং লাপ্পীয় ভাষা। আরও কিছু উরালীয় ভাষা ভোলগা নদীর তীরে এবং উত্তর এশিয়াতে উরাল পর্বতমালার উভয় পার্শ্বে দক্ষিণ সাইবেরিয়া পর্যন্ত বিস্তৃত।
বলকান অঞ্চলে প্রচলিত তুর্কি ভাষা ইউরোপে তুর্কি পরিবারের ভাষার একমাত্র নিদর্শন। তবে তুর্কি ভাষাপরিবার মূলত একটি এশীয় ভাষাপরিবার।
ইউরোপে একটি আফ্রো-এশীয় ভাষাও প্রচলিত। এটি হল মাল্টা দ্বীপপুঞ্জে প্রচলিত মাল্টীয় ভাষা।
২৮টি সদস্য বিশিষ্ট ইউরোপীয় ইউনিয়নের ২৪টি সরকারী ভাষা রয়েছে, তার মধ্যে কেবল ইংরেজি ও ফরাসি ভাষা প্রায়শই ব্যবহৃত হয়।
আইসল্যান্ডের ভাষা

আইসল্যান্ডীয় ভাষা আইসল্যান্ডের জাতীয় ভাষা। প্রায় ৩ লক্ষ লোক এই ভাষায় কথা বলেন। সরকারী নথিপত্রে এই ভাষাই ব্যবহৃত হয়। তবে বিজ্ঞান গবেষণা পত্রিকাগুলি ইংরেজিতে ছাপিয়ে থাকে। স্কুল কলেজে শিক্ষার মাধ্যম আইসল্যান্ডীয় ভাষা।
আইসল্যান্ডের স্কুলগুলিতে ১৯৯৯ সালের আগ পর্যন্ত দ্বিতীয় ভাষা হিসেবে ডেনীয় ভাষা পড়ানো হত। ১৯৯৯ থেকে এখন সে জায়গায় ইংরেজি পড়ানো হয়।
আইসল্যান্ডে অভিবাসী সংখ্যালঘু সম্প্রদায়গুলি ইংরেজি, ডেনীয়, সুয়েডীয় ও নরওয়েজীয় ভাষায় কথা বলে। এছাড়া ১৯৭০-এর দশকের শেষে অভিবাসনের ফলে দেশটিতে ভিয়েতনামীয়দের একটি ছোট সম্প্রদায়ের বসতি হয়েছে, যারা ভিয়েতনামীয় ভাষায় কথা বলে।
আইসল্যান্ডিক শুধুমাত্র জাতীয় ভাষা নয়, তবে ২০১১ সালে পার্লামেন্ট কর্তৃক গৃহীত আইন নং ৬১/২০১১ এর ভিত্তিতে এখন 'আইসল্যান্ডের সরকারি ভাষা'। আইসল্যান্ডিক ইশারা ভাষা ২০১১ সালে আইন দ্বারা সরকারীভাবে সাংবিধানিক অধিকার এবং আইসল্যান্ডিক বধির সম্প্রদায়ের প্রথম ভাষা সহ সংখ্যালঘু ভাষা হিসাবে স্বীকৃত হয়েছিল। ডেনিশ শাসনের সময়, ডেনীয় ভাষা আইসল্যান্ডের একটি সংখ্যালঘু ভাষা ছিল।
আয়ারল্যান্ডের ভাষা

উত্তর-পশ্চিম ইউরোপের দ্বীপরাষ্ট্র আয়ারল্যান্ডের ভাষা প্রধানত দুইটি: ইংরেজি ও আইরিশ। শতকরা ৯০ ভাগ লোকের মাতৃভাষা তথা প্রথম ভাষা ইংরেজি। উত্তরের একটি কাউন্টিতে স্কটিশ ভাষার একটি উপভাষা মুখের ভাষায় ব্যবহৃত হয়। যুক্তরাজ্য থেকে আয়ারল্যান্ডের স্বাধীনতা লাভের পর আইরিশ ভাষাকে একটি জাতীয় প্রতীক হিসেবে গণ্য করা হয়েছিল এবং সরকারিভাবে শিক্ষাব্যবস্থায় আইরিশ ভাষার প্রচলনের ব্যবস্থা নেয়া হয়। বর্তমানে সমস্ত স্কুলে আইরিশ ভাষা শেখানো বাধ্যতামূলক। তবে স্কুল, কলেজ ও বিশ্ববিদ্যালয়গুলিতে শিক্ষার মাধ্যম ইংরেজি।
কিন্তু আইরিশের ব্যবহার শিক্ষাব্যবস্থাতেই সীমাবদ্ধ থেকে গেছে। এখনও মাত্র ২% শতাংশ লোকের মাতৃভাষা আইরিশ। এবং আইরিশ ভালভাবে জানেন, এমন লোকের সংখ্যা মাত্র ১০ লক্ষ বা মোট জনসংখ্যার ৩০%।
আয়ারল্যান্ডের সংবিধানে আইরিশকে প্রথম ভাষার মর্যাদা দেয়া হয়েছে এবং ইংরেজিকে দ্বিতীয়। কিন্তু সংসদের বেশির ভাগ কাজ ইংরেজিতেই নির্বাহ হয়। গণমাধ্যমের প্রধান ভাষাও ইংরেজি, তবে একটি আইরিশ বেতার সম্প্রচার মাধ্যম (রেডিও চ্যানেল) আছে।
ইউক্রেনের ভাষা

ইউক্রেনীয় ভাষা ইউক্রেনের সরকারি ভাষা। ইউক্রেনের প্রায় ৫ কোটি জনগণের প্রায় ৭০% ইউক্রেনীয় ভাষায় কথা বলেন। এছাড়াও প্রায় ১ কোটি লোক রুশ ভাষায় কথা বলেন। বেশির ভাগ ইউক্রেনীয় অধিবাসী রুশ ও ইউক্রেনীয় --- দুই ভাষাতেই স্বচ্ছন্দ।
এই দুই ভাষার বাইরে সংখ্যালঘু ভাষাগুলির মধ্যে আছে পোলীয় ভাষা, বেলারুশীয় ভাষা, রুমানীয় ভাষা, বুলগেরীয় ভাষা ও হাঙ্গেরীয় ভাষা, যেগুলি ইউক্রেনের আশেপাশের দেশগুলিতে প্রচলিত। এছাড়াও আরও কিছু ভাষা আছে যেগুলি ইউক্রেনের প্রতিবেশী দেশগুলিতে প্রচলিত নয়, যেমন - পূর্ব য়িডিশ ভাষা, ক্রিমেয়ার তুর্কি ভাষা, জাকাতি (বা আফগানিস্তানের জিপসি), তাতার, ইত্যাদি।
ইতালির ভাষা

ইতালীয় ভাষা ইতালিতে প্রচলিত প্রধান ও সরকারি ভাষা। কিন্তু ইতালির প্রায় অর্ধেক সংখ্যক লোক আদর্শ ইতালীয় ভাষাতে কথা বলে না। এরা বিভিন্ন আঞ্চলিক ভাষা, যেমন আকিলানো, লোম্বার্দীয়, মোলিসানো, নেয়াপোলিতানীয়, পিয়েমন্তীয়, পুইলিয়েসীয়, সার্দিনীয়, সিসিলীয়, ভেনিশীয়, ইত্যাদিতে কথা বলে থাকে। আঞ্চলিক ভাষাগুলি অনেক ক্ষেত্রে পরস্পর বোধগম্য না-ও হতে পারে। ইতালির ত্রেন্তিনো-আলতো আদিগে অঞ্চলে জার্মান একটি প্রাদেশিক পর্যায়ের সরকারি ভাষা, অন্যদিকে আওস্তা উপত্যকা এলাকাতে ফরাসি ভাষাও একই মর্যাদাপ্রাপ্ত। এগুলির বাইরেও ইতালিতে আরও প্রায় ১৫টির মত ভাষা প্রচলিত, যেমন আলবেনীয়, ফ্রিউলীয়, গ্রিক, অক্সিতঁ, রোমানি বা জিপসি, এবং স্লোভেনীয় ভাষা।
আন্তর্জাতিক কর্মকাণ্ডে ইতালীয়, ফরাসি ও ইংরেজি ভাষা ব্যবহার করা হয়।
ক্রোয়েশিয়ার ভাষা

ক্রোয়েশীয় ভাষা (তথা সার্বো-ক্রোয়েশীয় ভাষা) ক্রোয়েশিয়ার সরকারি ভাষা। ভাষাটি রোমান বা লাতিন লিপির একটি পরিবর্তিত সংস্করণে লিখিত হয়। একই ভাষা সার্বিয়াতে সার্বীয় ভাষা, বসমিয়াতে বসনীয় ভাষা নামে পরিচিত, এদের মধ্যে খুব একটা পার্থক্য নেই। ক্রোয়েশিয়ার স্বল্প-প্রচলিত ভাষাগুলির মধ্যে আছে ইতালীয়, হাঙ্গেরীয় এবং আলবেনীয় ভাষা, কিন্তু এগুলি সরকারী কর্মক্ষেত্রে ব্যবহার করা হয় না।
১৯৯২ সালে স্বাধীনতা লাভের পর জাতিগত দাঙ্গার প্রেক্ষিতে ক্রোয়েশিয়াতে ভাষা-পরিকল্পনা একটি স্পর্শকাতর ইস্যু হয়ে দাঁড়ায়। ক্রোয়েশীয় সরকার অন্যান্য সার্বো-ক্রোয়েশীয় ভাষাগুলির সাথে ক্রোয়েশীয় ভাষার পার্থক্যগুলি যথাসম্ভব বড় করে দেখানোর চেষ্টা করেন। ১৯৯৫ সালে ক্রোয়েশিয়ায় বসবাসরত সার্বদের এক বিরাট অংশ দেশ ছেড়ে পালিয়ে যায়। ফলে সার্বীয় ভাষায় কথা বলে, এরকম লোকের সংখ্যা অস্বাভাবিকভাবে হ্রাস পায়।
ক্রোয়েশীয় ভাষার দুইটি প্রধান উপভাষা হল একাভীয় উপভাষা এবং ইয়েকাভীয় উপভাষা। এদের মধ্যে ইয়েকাভীয় উপভাষাটিতেই ক্রোয়েশিয়ার অধিকাংশ জনগণ কথা বলেন। ক্রোয়েশিয়াতে ক্রোয়েশীয় ভাষাভাষীর সংখ্যা প্রায় ৪২ লক্ষ, অর্থাৎ ক্রয়েশিয়ার জনসংখ্যার প্রায় ৯৬%। এছাড়া সার্বীয় ভাষায় প্রায় ৪৫ হাজার, ইতালীয় ভাষায় ২০ হাজার, আলবেনীয় ভাষায় ১৪ হাজার এবং হাঙ্গেরীয় ভাষায় প্রায় ১২ হাজার লোক কথা বলেন।
মিসিসিপি

মিসিসিপি () মার্কিন যুক্তরাষ্ট্রের একটি অঙ্গরাজ্য। ১৮১৭ সালে যুক্তরাষ্ট্রের ২০তম অঙ্গরাজ্য হিসেবে মিসিসিপি অন্তর্ভুক্ত হয়। এটি মার্কিন যুক্তরাষ্ট্রের দক্ষিণ-পূর্ব অঞ্চলে অবস্থিত। এটির উত্তর দিকে টেনিসি অঙ্গরাজ্য, পূর্ব দিকে আলাবামা, লুইসিয়ানা দক্ষিণ-পশ্চিমে; এবং উত্তর-পশ্চিমে আরকানসাস। অঙ্গরাজ্যটির দক্ষিণ সীমানা মেক্সিকো উপসাগর এবং পশ্চিম সীমানা মূলত মিসিসিপি নদী দ্বারা সংজ্ঞায়িত। মিসিসিপি মার্কিন যুক্তরাষ্ট্রের ৫০টি রাজ্যের মধ্যে ৩২তম বৃহত্তম এবং ৩৫তম জনবহুল এবং মার্কিন যুক্তরাষ্ট্রের মধ্যে সর্বনিম্ন মাথাপিছু আয়ের । এই অঙ্গরাজ্যের রাজধানী এবং বৃহত্তম শহরের নাম জ্যাকসন। 2020 সালের তথ্য অনুযায়ী 591,978 জনসংখ্যার গ্রেটার জ্যাকসন হলো অঙ্গরাজ্যেটির সবচেয়ে জনবহুল মেট্রোপলিটন এলাকা।
মন্টানা

মন্টানা () মার্কিন যুক্তরাষ্ট্রের একটি অঙ্গরাজ্য। ১৮৮৯ সালে যুক্তরাষ্ট্রের ৪১তম অঙ্গরাজ্য হিসেবে মন্টানা অন্তর্ভুক্ত হয়। এটি অঞ্চল অনুসারে চতুর্থ বৃহত্তম রাজ্য, অষ্টম-সর্বনিম্ন জনবহুল রাজ্য এবং তৃতীয়-সর্বনিম্ন ঘন জনবহুল রাজ্য।
মেল গিবসন

মেল গিবসন (; জন্ম জানুয়ারি ৩, ১৯৫৬) একজন মার্কিন অভিনেতা, পরিচালক ও প্রযোজক। তার অভিনীত ম্যাড ম্যাক্স সিরিজের ছবি "দি রোড ওয়ারিয়র"-এর জন্য তিনি সর্বপ্রথম বিশ্বজুড়ে খ্যাতি লাভ করেন। গিবসন পরবর্তীকালে লেথাল উইপন, ব্রেভহার্ট, কন্সপিরেসি থিওরি - ইত্যাদি ছবিতে অভিনয় করেছেন। ২০০৩ খ্রীস্টাব্দে যীশু খ্রীস্টের জীবন নিয়ে তার প্রযোজনায় তৈরি হয় দ্য প্যাশন অফ দ্য ক্রাইস্ট।
গিবসন নিউ ইয়র্কের পিকসকিলে জন্মগ্রহণ করেন। তিনি ১২ বছর বয়সে তার পিতামাতার সাথে অস্ট্রেলিয়ার সিডনিতে চলে যান এবং সেখানে ন্যাশনাল ইনস্টিটিউট অফ ড্রামাটিক আর্টে অভিনয় বিষয়ে পড়াশুনা করেন। ১৯৮০ এর দশকে তিনি স্বাধীন চলচ্চিত্র পরিচালক অ্যাটম ইগোয়ানের সাথে যৌথভাবে আইকন এন্টারটেইনমেন্ট নামে একটি প্রযোজনা কোম্পানি চালু করেন। ১৯৮১ সালে পরিচালক পিটার ওয়াইয়ার তাকে "গালিপলি" ছবিতে একটি প্রধান ভূমিকায় কাজের সুযোগ দেন। এই ছবিতে অভিনয়ের জন্য তিনি অস্ট্রেলিয়ান ফিল্ম ইনস্টিটিউট থেকে শ্রেষ্ঠ অভিনেতার পুরস্কার লাভ করেন এবং গম্ভীর ও ভিন্নধর্মী অভিনেতা হিসেবে সুনাম অর্জন করেন।
মিসৌরি

মিসৌরি () মার্কিন যুক্তরাষ্ট্রের একটি অঙ্গরাজ্য। ১৮২১ সালে যুক্তরাষ্ট্রের ২৪তম অঙ্গরাজ্য হিসেবে মিসৌরি অন্তর্ভুক্ত হয়।
মিসৌরি মধ্য-পশ্চিম যুক্তরাষ্ট্রে অবস্থিত। পূর্ব দিকে মিসিসিপি এবং উত্তর পূর্ব দিকে আংশিক ভাবে মিসৌরি নদী দিয়ে পরিবেষ্টিত।
জেফারসন সিটি, কানসাস সিটি, স্প্রিংফিল্ড।
আর্কানসাস

আর্কানসাস (ইংরেজিতে: Arkansas "আর্কান্স"; আ-ধ্ব-ব: [ˈaɹkənsɔ]) মার্কিন যুক্তরাষ্ট্রের একটি অঙ্গরাজ্য। ১৮৩৬ সালে যুক্তরাষ্ট্রের ২৫তম অঙ্গরাজ্য হিসেবে আর্কানসাস অন্তর্ভুক্ত হয়।
ম্যাড ম্যাক্স টু

দ্য রোড ওয়ারিয়র (; ম্যাড ম্যাক্স টু এবং মাঝে মাঝে ম্যাড ম্যাক্স টু: দ্য রোড ওয়ারিয়র নামে পরিচিত) জর্জ মিলার পরিচালিত ১৯৮১ সালের মার্কিন মহাপ্রলয়-পরবর্তী মারপিঠধর্মী চলচ্চিত্র। মেল গিবসন অভিনীত একটি অস্ট্রেলীয় চলচ্চিত্র। এটি ম্যাড ম্যাক্স ধারাবাহিকের ২য় ছবি। মহাপ্রলয়-পরবর্তী সময়ের সংগ্রাম ও আইন-শৃঙ্খলা বিহীন পরিস্থিতিতে মেল গিবসনের চরিত্র ম্যাক্স কিছু অভিযাত্রীকে মাস্তান বাহিনীর হাত থেকে রক্ষা করে। ১৯৮২ খ্রিস্টাব্দে ছাড়া এই চলচ্চিত্রটি মেল গিবসনকে সারা পৃথিবী জুড়ে খ্যাতি এনে দেয়।
উইসকনসিন

উইসকনসিন মার্কিন যুক্তরাষ্ট্রের একটি অঙ্গরাজ্য। ১৮৪৮ সালে যুক্তরাষ্ট্রের ৩০তম অঙ্গরাজ্য হিসেবে উইস্কনসিন অন্তর্ভুক্ত হয়।
অঙ্গরাজ্যগুলোর মধ্যে আয়তনের দিক দিয়ে উইসকনসিন যুক্তরাষ্ট্রের ২৫ তম বৃহৎ অঙ্গরাজ্য, জনসংখ্যার দিক দিয়ে ২০ তম। ভৌগলিকভাবে এর পশ্চিমে মিনেসোটা, দক্ষিণ পশ্চিমে লোয়া, দক্ষিণে ইলিনয়, পূর্বে মিশিগান হ্রদ, উত্তরপূর্বে
মিশিগান এবং উত্তরে সুপিরিয়র হ্রদ অবস্থিত।
এই অঙ্গরাজ্যের বেশিরভাগ মানুষের বসবাস মিশিগান হ্রদ তীরবর্তী এলাকায়। আয়তন এবং জনসংখ্যাগত দিক থেকে এই অঙ্গরাজ্যের সবচেয়ে বড় শহর মিলওয়াকি। জনসংখ্যার দিক দিয়ে রাজধানী ম্যাডিসন আছে দ্বিতীয় স্থানে। তৃতীয় এবং চতুর্থ স্থানে আছে এবং । উইসকনসিনে ৭২ টি দেশের মানুষের বসবাস এবং ২০২০ সালের আদমশুমারি অনুযায়ী জনসংখ্যা প্রায় ৫৮ লক্ষ।
ভূতাত্ত্বিক দিক দিয়ে উইসকনসিন অত্যন্ত বৈচিত্র্যময়, বরফযুগের দৃশ্যমান প্রভাবযুক্ত এলাকা থেকে শুরু করে সম্পূর্ণ প্রভাবহীন এলাকাও এই অঙ্গরাজ্যে দেখা যায়। পশ্চিমে উঁচু ভূমি থেকে শুরু করে মিশিগান হ্রদ তীরবর্তী নিচুভূমি — সকল ধরনের বৈচিত্র্যই এই অঙ্গরাজ্যে বিদ্যমান। উত্তর আমেরিকার গ্রেট লেক তীরবর্তী এলাকার দিক দিয়ে অন্টারিও এবং মিশিগানের পরেই উইসকনসিনের অবস্থান। এর উত্তরাঞ্চলে আছে । ইউরোপীয়ানদের সংস্পর্শে থাকার সময় এলাকাটি এবং জাতির বাসস্থান ছিলো, বর্তমানে যেখানে রাজ্য স্বীকৃত ১১টি গোষ্ঠীর বসবাস আছে। উনবিংশ শতাব্দী এবং বিংশ শতাব্দীর শুরুর দিকে ইউরোপীয়রা এই অঙ্গরাজ্যে বসতি স্থাপন শুরু করে, যাদের মধ্যে বেশিরভাগই ছিলো জার্মানি এবং স্ক্যান্ডিনেভিয়ান অঞ্চলের বাসিন্দা।
মিনেসোটা

মিনেসোটা () মার্কিন যুক্তরাষ্ট্রের একটি অঙ্গরাজ্য। ১৮৫৮ সালে যুক্তরাষ্ট্রের ৩২তম অঙ্গরাজ্য হিসেবে মিনেসোটা অন্তর্ভুক্ত হয়।
এই রাজ্যের জিডিপি ৩৮৫ বিলিয়ন ডলার যা ভারতের পূর্ব আঞ্চলিক পরিষদ-এর জিডিপির সমতুল্য।
ওরেগন

ওরেগন ( , ) হল মার্কিন যুক্তরাষ্ট্রের প্রশান্ত মহাসাগরীয় উত্তর-পশ্চিম অঞ্চলের একটি অঙ্গরাজ্য। এটি পশ্চিম মার্কিন যুক্তরাষ্ট্রের একটি অংশ, যেখানে এর উত্তরে কলম্বিয়া নদী ও ওয়াশিংটন, উত্তরে স্নেক নদী ও আইডাহো, দক্ষিণে ক্যালিফোর্নিয়া ও নেভাদা এবং পশ্চিম সীমানা প্রশান্ত মহাসাগর দ্বারা গঠিত।
Retrieved July 25, 2009, from New Advent.
আমজাদ আলি খান

আমজাদ আলি খান () (জন্ম: ৯ অক্টোবর, ১৯৪৫ - ) একজন স্বনামধন্য ভারতীয় সরোদবাদক তথা শাস্ত্রীয় সঙ্গীতজ্ঞ। আমজাদ আলি খানের জন্মও এক স্বনামধন্য সঙ্গীতজ্ঞ পরিবারে। ১৯৬০-এর দশক থেকে তিনি আন্তর্জাতিক স্তরে সঙ্গীতানুষ্ঠানে অংশগ্রহণ করছেন। ২০০১ সালে তাকে ভারতের দ্বিতীয় সর্বোচ্চ বেসামরিক সম্মাননা পদ্মবিভূষণে ভূষিত করা হয়।
১৯৪৫ সালের ৯ অক্টোবর গোয়ালিয়রে আমজাদ আলি খানের জন্ম হয়। তার জন্মগত নাম ছিল মাসুম আলি খান। তিনি ছিলেন গোয়ালিয়র রাজসভার সভাগায়ক হাফিজ আলি খান ও রাহাৎ জাহানের ছয় সন্তানের কনিষ্ঠতম। তার পরিবার বঙ্গাশ ঘরানার উত্তরপুরুষ যাঁরা নিজেদের সরোদের আবিষ্কর্তা বলে দাবি করেন। এক সাধু তার নাম পরিবর্তন করে আমজাদ রাখেন। পিতার নিকট আমজাদ সঙ্গীতে তালিম নেন। তিনি অত্যন্ত অল্পবয়স থেকেই নানা স্থানে অনুষ্ঠানে অংশ নিতে শুরু করেন।
১৯৬৩ সালে আমজাদ আলি খান প্রথম মার্কিন যুক্তরাষ্ট্রে সরোদ বাজান। ২০০০-এর দশক পর্যন্ত এদেশে একাধিক অনুষ্ঠানে তাকে সপুত্র সরোদ বাজাতে দেখা গেছে। সারা জীবন ধরে তিনি তার বাদ্যযন্ত্রের উন্নতিতে নানা পরীক্ষানিরীক্ষা চালিয়েছেন। আমজাদ আলি খান হংকং ফিলহার্মোনিক অর্কেস্ট্রায় সরোদ বাজিয়েছেন এবং নিউ মেক্সিকো বিশ্ববিদ্যালয়ে অতিথি অধ্যাপকের দায়িত্ব পালন করেছেন।
১৯৮৯ সালে আমজাদ আলি খান সঙ্গীত নাটক অকাদেমি পুরস্কার লাভ করেন। ভারত সরকার তাকে ১৯৭৫ সালে পদ্মশ্রী, ১৯৯১ সালে পদ্মভূষণ ও ২০০১ সালে পদ্মবিভূষণ সম্মানে ভূষিত করে। ২০০৪ সালে তিনি লাভ করেন ফুকুওকা এশীয় সংস্কৃতি পুরস্কার। ১৯৮৪ সালে মার্কিন যুক্তরাষ্ট্রের অঙ্গরাজ্য ম্যাসাচুসেট্‌স ২০ এপ্রিল তারিখটিকে আমজাদ আলি খান দিবস ঘোষণা করেছিল। ১৯৯৭ সালে যুক্তরাষ্ট্রের হস্টন, টেক্সাস, ন্যাশভিলে, টেনেসি তাকে সম্মানসূচক নাগরিকত্ব প্রদান করে। ২০০৭ সালে টুলসা, ওকলাহামাও তাকে সম্মানসূচক নাগরিকত্ব দেয়।
আমজাদ আলি খান ১৯৭২ সালে ডায়াবেটিস আক্রান্ত পিতার মৃত্যুর আগে পর্যন্ত তার সেবা করেছেন। এই সময় তার পরিবার তার বিবাহ দিলেও তা ব্যর্থ হয়। পরে ১৯৭৬ সালের ২৫ সেপ্টেম্বর আমজাদ দ্বিতীয়বার বিবাহ করেন ভরতনট্যম শিল্পী শুভলক্ষ্মী বড়ুয়াকে। শুভলক্ষ্মী ছিলেন অসমের বাসিন্দা। বিবাহের পর তিনি নাচ ছেড়ে দেন। তাদের দুই পুত্রের জন্ম হয় – জ্যেষ্ঠ পুত আমান ও কনিষ্ঠ পুত্র আয়ান। দুজনেই পিতার নিকট সঙ্গীতে তালিম নেন। আমজাদ আলি খান মুসলমান হলেও তার স্ত্রী হিন্দু। গোয়ালিয়ারে তার পৈতৃক ভবনটি এখন একটিসঙ্গীত চর্চা কেন্দ্র। বর্তমানে তিনি সপরিবারে নতুন দিল্লিতে বাস করেন।
ম্যাটল্যাব

ম্যাটল্যাব একটি বহু দৃষ্টান্ত সাংখ্যিক বিশ্লেষণ সমৃদ্ধ পারিপার্শ্বিক পরিমণ্ডল। এটি একটি ম্যাথওয়ার্কস দ্বারা উন্নীত একটি মালিকানাধীন প্রোগ্রামিং ভাষা। ম্যাটল্যাব মেট্রিক্স ম্যানিপুলেশন, ফাংশন ও তথ্য সংক্রান্ত অঙ্কন, গাণিতিক পরিভাষা রূপায়ন, ব্যবহারকারী ইন্টারফেস তৈরি এবং অন্যান্য ভাষায় লিখিত যেমনঃ সি, সি++, সি শার্প, জাভা, ফোরট্রান, পাইথন প্রোগ্রামগুলির সাথে ইন্টারফেসিং সমর্থন করে।
২০১৮ সালের হিসেবে, শিল্প এবং একাডেমিয়া জুড়ে প্রায় ৩০ লক্ষ ম্যাটল্যাবের ব্যবহারকারী রয়েছে। ম্যাটল্যাব ব্যবহারকারীরা প্রকৌশল, বিজ্ঞান এবং অর্থনীতির বিভিন্ন পটভূমি থেকে আসে।
বর্গক্ষেত্র

সমতলীয় জ্যামিতিতে বর্গক্ষেত্র বলতে ৪টি সমান বাহু বা ভূজ বিশিষ্ট বহুভূজ, তথা চতুর্ভূজকে বোঝায়, যার প্রত্যেকটি অন্তঃস্থ কোণ এক সমকোণ বা নব্বই ডিগ্রীর সমান।
একটি বর্গক্ষেত্র, যার প্রতিটি বাহুর দৈর্ঘ্য s, তার পরিসীমার P পরিমাপের সূত্র হল
এবং বর্গক্ষেত্রটির ক্ষেত্রফল A পরিমাপের সূত্র হল
বর্গ বলতে অনেক সময় কোন সংখ্যার দ্বিতীয় শক্তিমাত্রা (2nd power) বোঝানো হয়ে থাকে।
1.বর্গক্ষেত্রের প্রতিটি অন্তঃস্থ কোণ এক সমকোণ বা ৯০ ডিগ্রীর সমান। 
2.বর্গক্ষেত্রের কর্ণ দুইটি সমান এবং পরস্পরকে সমকোণে সমদ্বিখণ্ডিত করে।
3. বর্গক্ষেত্রের কর্ণের দৈর্ঘ্য তার বাহুর দৈর্ঘ্যের formula_3 (প্রায় ১.৪১) গুণ। 
4.বর্গের সন্নিহিত বাহুগুলো পরস্পর সমান।
ফরিদ জাকারিয়া

ফরিদ রফিক জাকারিয়া (২০ জানুয়ারি ১৯৬৪) হলেন মার্কিন যুক্তরাষ্ট্রের একজন লেখক ও সাংবাদিক। তিনি ভারতীয় বংশোদ্ভূত। তার লেখালেখির মূল বিষয়বস্তু আন্তর্জাতিক সম্পর্ক ও রাজনীতি। তিনি সিএনএনের "ফরিদ জাকারিয়া জিপিএস" অনুষ্ঠানের উপস্থাপক এবং "দ্য ওয়াশিংটন পোস্ট"-এর কলাম লেখক। এছাড়া তিনি "নিউজউইক"-এর কলাম লেখক, "নিউজউইক ইন্টারন্যাশনাল" সাপ্তাহিক পত্রিকার সম্পাদক, "টাইম" ম্যাগাজিনের সহ-সম্পাদক, এবং "ফরেন অ্যাফেয়ার্স"-এর ব্যবস্থাপনা সম্পাদক ছিলেন।
একুশ দফা কর্মসূচী

একুশ দফা ১৯৫৪ সালে পূর্ব বাংলা প্রাদেশিক পরিষদ নির্বাচনে ক্ষমতাসীন মুসলিম লীগের বিরুদ্ধে প্রতিদ্বন্দ্বিতা এবং পূর্ব বাংলায় মুসলিম লীগ শাসনের অবসানের উদ্দেশ্য আওয়ামী মুসলীম লীগ, কৃষক-শ্রমিক পার্টি, নেজামে ইসলাম এবং গণতন্ত্রী দলের সমন্বয়ে ১৯৫৩ সালের ৪ ডিসেম্বর যুক্তফ্রন্ট নামে একটি নির্বাচনী মোর্চা গঠিত হয়। এর প্রধান উদ্যোক্তা ছিলেন কৃষক-শ্রমিক পার্টির সভাপতি এ. কে. ফজলুল হক, আওয়ামী মুসলীম লীগের সভাপতি মওলানা আবদুল হামিদ খান ভাসানী এবং নেতা হোসেন শহীদ সোহ্‌রাওয়ার্দী। যুক্তফ্রন্টের পক্ষ থেকে ২১টি প্রতিশ্রুতি সহকারে যে নির্বাচনী কর্মসূচী ঘোষণা করা হয় তা একুশ দফা কর্মসূচী নামে পরিচিত।
একুশ দফা কর্মসূচীর ভিত্তিতে ১৯৫৪ সালের মার্চে অনুষ্ঠিত নির্বাচনে যুক্তফ্রন্ট পূর্ববাংলা আইন পরিষদের মোট ২৩৭টি মুসলিম অসনের মধ্যে ২২৮টি আসন জয় লাভ করে।
রবার্ট পিরেস

রবার্ট ইমানুয়েল পিরেস (জন্ম: ২৯ অক্টোবর ১৯৭৩) একজন ফরাসি ফুটবল কোচ এবং সাবেক পেশাদার খেলোয়াড়। তিনি ব্যাপকভাবে আর্সেনালের সর্বকালের সেরা খেলোয়াড়দের একজন হিসাবে বিবেচিত হন।
পিরেস আর্সেনালের সাথে তার সময়ের আগে ফরাসি ক্লাব মেটজ এবং মার্সেই হয়ে খেলেন, যেখানে তিনি ২০০৩-০৪ এর ক্লাবের অপরাজিত মৌসুম সহ তিনটি এফএ কাপ এবং দুটি প্রিমিয়ার লিগের শিরোপা জিতেছিলেন। একজন প্রাক্তন ফ্রান্স আন্তর্জাতিক, পাইরেস তার দেশের হয়ে ১৯৯৬ থেকে ২০০৪ সালের মধ্যে ৭৯ টি ক্যাপ অর্জন করেছেন, যার মধ্যে ১৯৯৮ ফিফা বিশ্বকাপ এবং উয়েফা ইউরো ২০০০ উভয়ই জয় রয়েছে। তিনি ২০০১-০২, ২০০২-০২-এর জন্য পিএফএ বছরের সেরা দলে অন্তর্ভুক্ত হয়েছেন। এবং ২০০৩-০৪ মৌসুম, ২০০১ ফিফা কনফেডারেশন্স কাপের জন্য টুর্নামেন্টের প্লেয়ার অফ দ্য টুর্নামেন্ট, ২০০১-০২ সিজনে এফডব্লিউএ প্লেয়ার অফ দ্য ইয়ার, ১৯৯৫-৯৬ সিজনে লিগ ১ ইয়ং প্লেয়ার অফ দ্য ইয়ার, এবং অন্তর্ভুক্ত ছিল পেলের ফিফা ১০০। ক্লাবের ইতিহাসের ষষ্ঠ সেরা খেলোয়াড় হিসেবে আর্সেনাল ভক্তদের ভোটেও তিনি নির্বাচিত হন।
পিরেস তার ক্যারিয়ারের বেশিরভাগ সময়ই লেফট উইঙ্গার হিসেবে খেলেছেন, কিন্তু পুরো মিডফিল্ড জুড়ে বা ফরোয়ার্ড লাইনকে সমর্থন করার মতো অবস্থায়ও খেলতে পারতেন। পিরেস আর্সেনালের কোচ ছিলেন।
ত্রিপুরায় নির্বাচন

১৯৫২ সাল থেকে ত্রিপুরায় নির্বাচন পরিচালিত হচ্ছে।
১৯৫১-৫২ সালের প্রথম ভারতীয় সাধারণ নির্বাচনের জন্য, ত্রিপুরার ভোটাররা সরাসরি লোকসভার দুজন সদস্য এবং একটি ইলেক্টোরাল কলেজের ৩০ জন সদস্যকে নির্বাচিত করেছিল যা পরবর্তীতে রাজ্যসভার জন্য একক সদস্য নির্বাচন করার জন্য আহ্বান করেছিল।
১৯৫৭ এবং ১৯৬২ সালের নির্বাচনের জন্য ত্রিপুরার ভোটাররা একটি আঞ্চলিক পরিষদে ৩০ জন সদস্যকে নির্বাচিত করেছিল (অতিরিক্ত দুই সদস্য নিয়োগ দিয়ে)। ১৯৬৩ সালে আঞ্চলিক পরিষদ বিলুপ্ত হয়ে যায় এবং সদস্যরা একটি নতুন বিধানসভায় স্থানান্তরিত হয়। বিধানসভার প্রথম নির্বাচন ১৯৬৭ সালে হয়েছিল। ১৯৭২ সালের মার্চ মাসে ত্রিপুরা রাজ্যের মর্যাদা লাভের ফলে আইন পরিষদের সদস্য সংখ্যা ৬০ করা হয়েছিল।
ত্রিপুরার লোকসভা নির্বাচনের ফলাফল নিম্নরূপ:
শানডং স্পোর্টস সেন্টার

শানডং প্রাদেশিক স্পোর্টস সেন্টার স্টেডিয়াম () শানতুং প্রাদেশিক স্পোর্টস সেন্টার () চীনে এর অবস্থিত। এটি বর্তমানে বেশিরভাগ ফুটবল ম্যাচের জন্য ব্যবহৃত হয়। স্টেডিয়ামটির ধারণক্ষমতা ৪৩,৭০০ এবং এটি ১৯৮৮ সালে নির্মিত হয়েছিল।
পশ্চিমবঙ্গের উপনির্বাচন, ২০১৮

ভারতীয় জাতীয় কংগ্রেসের নোয়াপাড়া (বিধানসভা কেন্দ্র) এর বর্তমান সদস্য মধুসূদন ঘোষ এবং সর্বভারতীয় উলুবেড়িয়া (লোকসভা কেন্দ্র) সাংসদ সুলতান আহমেদ (রাজনীতিবিদ) এর মৃত্যুর পর ২৯ জানুয়ারি ২০১৮-এ পশ্চিমবঙ্গে দুটি উপনির্বাচন অনুষ্ঠিত হয়েছিল। তৃণমূল কংগ্রেস)।
উভয় আসনই সর্বভারতীয় তৃণমূল কংগ্রেসের প্রার্থীরা জিতেছেন। নোয়াপাড়া (বিধানসভা কেন্দ্র) আসনটি জয়ী হয়েছেন সুনীল সিং যিনি অর্জুন সিং- এর শ্যালক, এবং উলুবেড়িয়া (লোকসভা কেন্দ্র) আসনটি সাজদা আহমেদ জিতেছেন, যিনি সুলতান আহমেদ (রাজনীতিবিদ) এর বিধবা স্ত্রী।
শাহ আলম (মালয়েশিয়া)

শাহ আলম হচ্ছে মালয়েশিয়ার সেলাঙ্গর রাজ্যের রাজধানী। শাহ আলম ১৯৭৪ সালে কুয়ালালামপুরকে একটি ফেডারেল অঞ্চলে অন্তর্ভুক্ত করার কারণে ১৯৭৮ সালে সেলাঙ্গর রাজ্যের রাজধানী হিসাবে কুয়ালালামপুরকে প্রতিস্থাপন করেছিলেন। শাহ আলম ১৯৫৭ সালে ব্রিটেনের কাছ থেকে স্বাধীনতা লাভের পর মালয়েশিয়ার প্রথম পরিকল্পিত শহর ছিল।
শিলিগুড়ি পৌরসংস্থা নির্বাচন, ২০১৫

শিলিগুড়ি পৌরসংস্থা নির্বাচন, ২০১৫ হল শিলিগুড়ি পৌরসংস্থার সদস্যদের নির্বাচন যা শিলিগুড়ি শাসন করে। ২০১৫ সালের এসএমসি নির্বাচন ২৫ এপ্রিল ২০১৫ তারিখে পৌর কর্পোরেশনের সমস্ত ৪৭টি ওয়ার্ডে সদস্য নির্বাচন করার জন্য পরিচালিত হয়েছিল।
শিলিগুড়ি মিউনিসিপ্যাল কর্পোরেশনে বোর্ড গঠন করেছে বামফ্রন্ট। টিএমসি ১৪ থেকে ১৭ আসনে লাফিয়ে। ভারতীয় জাতীয় কংগ্রেস পড়েছিল ৪টি আসনে।
মাই দিনহ জাতীয় স্টেডিয়াম

মাই দিনহ জাতীয় স্টেডিয়াম এটি ভিয়েতনামের হ্যানয়ে অবস্থিত একটি বহুমুখী স্টেডিয়াম। ৪০,০০০ দর্শকের ধারণক্ষমতা সহ, স্টেডিয়ামটি ভিয়েতনাম জাতীয় ক্রীড়া কমপ্লেক্সের অংশ এবং একটি ফুটবল মাঠ এবং অ্যাথলেটিক্স ট্র্যাক রয়েছে। ৫৩ মিলিয়ন মার্কিন ডলার ব্যয়ে নির্মিত এবং এই স্টেডিয়ামটি ২০০৩ সালের সেপ্টেম্বরে খোলা হয়েছিল। ২০০৩ সালের দক্ষিণ-পূর্ব এশিয়ান গেমসের উদ্বোধনী ও সমাপনী অনুষ্ঠানের আয়োজন করে।
তু লিয়েম জেলায় অবস্থিত এই স্টেডিয়ামটি ভিয়েতনাম জাতীয় ফুটবল দলের হোম স্টেডিয়াম এবং ভিয়েতনামের প্রীতি ম্যাচগুলি আয়োজন করে। স্টেডিয়ামের মূল স্ট্যান্ডের পাশাপাশি পশ্চিম এবং পূর্ব দিকগুলি আচ্ছাদিত স্ট্যান্ড, তাই স্টেডিয়ামের ধারণক্ষমতার অর্ধেক আসন আচ্ছাদিত।
এটি ফুটবল ক্লাব থ কং (বর্তমানে ভিয়েটেল এফসি) এর হোম ভেন্যুও ছিল।
মধ্য হ্যানয় থেকে ১০ কিলোমিটার উত্তর-পশ্চিমে অবস্থিত। ৪০,১৯২ আসন বিশিষ্ট স্টেডিয়ামটি ক্ষমতার দিক থেকে দেশের দ্বিতীয় বৃহত্তম এবং ৫৩ মিলিয়ন মার্কিন ডলার ব্যয়ে নির্মিত হয়েছিল। খিলানযুক্ত ছাদগুলি ময়দানের পূর্ব এবং পশ্চিম দিকে গ্র্যান্ডস্ট্যান্ডগুলিকে আবৃত করে, যা অর্ধেক আসনের জন্য আশ্রয় প্রদান করে। এলাকাটি স্টেডিয়ামের পাশে অবস্থিত দুটি ফুটবল প্রশিক্ষণ মাঠ সহ দলগুলির জন্য প্রশিক্ষণের সুবিধা প্রদান করে।
২০০৭ এএফসি এশিয়ান কাপে এই স্টেডিয়ামে মোট সাতটি ম্যাচ আয়োজন করে, যার মধ্যে পাঁচটি গ্রুপ পর্বের ম্যাচ, একটি কোয়ার্টার-ফাইনাল ম্যাচ এবং একটি সেমি-ফাইনাল ম্যাচ অনুষ্ঠিত হয়েছিল।
২০২১ সাল থেকে, ২০২২ ফিফা বিশ্বকাপের এএফসি বাছাইপর্বের তৃতীয় পর্বে ভিয়েতনাম-অস্ট্রেলিয়া ম্যাচের আয়োজন থেকে শুরু করে স্টেডিয়ামটি মূলত পিচের গুণমান নিয়ে অভিযোগ এনেছিল। বরুসিয়া ডর্টমুন্ডকে একটি আন্তর্জাতিক প্রীতি ম্যাচে আয়োজন করার পর এটি আরও যাচাই-বাছাই করে, যার মধ্যে খেলার মাঝখানে গোলপোস্ট ভেঙ্গে যায় এবং ২০২২ এএফএফ চ্যাম্পিয়নশিপে দক্ষিণ-পূর্ব এশিয়ার দলগুলি।
রাজনীতি ও ক্রীড়া

রাজনীতি ও ক্রীড়া বা ক্রীড়া কূটনীতি কূটনৈতিক, সামাজিক এবং রাজনৈতিক সম্পর্ককে প্রভাবিত করার একটি উপায় হিসাবে ক্রীড়ার ব্যবহারকে বর্ণনা করে। ক্রীড়া কূটনীতি সাংস্কৃতিক পার্থক্য অতিক্রম করে এবং মানুষকে একত্রিত করতে পারে। খেলাধুলা এবং রাজনীতির ব্যবহার ইতিহাসের উপর ইতিবাচক এবং নেতিবাচক উভয় প্রভাব ফেলেছে। ক্রীড়া প্রতিযোগিতা বা কার্যক্রম কিছু ক্ষেত্রে পরিবর্তন আনার উদ্দেশ্য ছিল। জাতীয়তাবাদী উচ্ছ্বাস কখনও কখনও ক্রীড়া ক্ষেত্রের কিছু খেলার জয় বা ক্ষতির সাথে যুক্ত থাকে।
যদিও অলিম্পিক প্রায়শই কূটনৈতিক উপায়ে খেলাধুলাকে ব্যবহার করার সবচেয়ে বড় রাজনৈতিক উদাহরণ, ক্রিকেট এবং ফুটবলের পাশাপাশি বৈশ্বিক অঙ্গনে অন্যান্য খেলাও এই ক্ষেত্রে ব্যবহার করা হয়েছে। বর্ণবৈষম্যের ক্ষেত্রে, খেলাধুলায় দক্ষিণ আফ্রিকাকে বিচ্ছিন্ন করতে এবং দেশের সামাজিক কাঠামোতে একটি বড় পরিবর্তন আনতে ব্যবহৃত হয়েছিল। যদিও জাতিগত, জাতি, সামাজিক শ্রেণী এবং আরও অনেক কিছু বিভাজনের কারণ হতে পারে, খেলাধুলাও পার্থক্য মিশ্রিত করতে সাহায্য করে। উপরন্তু, অসংখ্য ক্রীড়াবিদ ইমরান খান এবং জর্জ উইয়াহ- এর মতো রাজনৈতিক অফিস চেয়েছেন, তাদের মধ্যে কেউ কেউ জাতীয় পর্যায়ে বা উপ-জাতীয় কারেন্টে ব্যর্থ হয়েছেন। কিছু ম্যাচে জাতীয় কূটনৈতিক ঘটনাও ঘটেছে।
আইওসি এর ৫- এর অধ্যায় এবং ৬০টি প্রবন্ধ সমন্বিত একটি সনদ রয়েছে। অধ্যায় ১-এর মৌলিক নীতিগুলি এবং অধ্যায় ৪- এর ২৬ অনুচ্ছেদে অপেশাদার নিয়মগুলি গুরুত্বপূর্ণ। মৌলিক নীতিগুলি বলে যে 'অলিম্পিক গেমস প্রতি চার বছরে অনুষ্ঠিত হয়' এবং এই প্রতিযোগিতায় 'জাতি, ধর্ম বা রাজনীতির ভিত্তিতে কোনো দেশ বা ব্যক্তির প্রতি বৈষম্য করা হবে না'। এটি বৈষম্যহীনতার সাধারণভাবে উদ্ধৃত নীতি। ১৯৯৬২ সালে জাকার্তায় অনুষ্ঠিত ৪র্থ এশিয়ান গেমসে, 'রাজনৈতিক বৈষম্যের' কারণে তাইওয়ান এবং ইসরায়েলের ক্রীড়াবিদদের প্রত্যাখ্যান করার জন্য ইন্দোনেশিয়া আইওসি কর্তৃক সদস্যপদ স্থগিত করেছিল এবং ১৯৬৪ সালের টোকিও অলিম্পিকে, দক্ষিণ আফ্রিকা 'বর্ণবাদের' কারণে অংশগ্রহণ করেছিল। এই নীতির সবচেয়ে প্রশংসনীয় উদাহরণ হল পশ্চিম জার্মানি এবং পূর্ব জার্মানি, যারা ১৯৫৬ সালে কর্টিয়া ডি'আনপেসো (ইতালি) এর ৭তম শীতকালীন অলিম্পিক থেকে ১৯৬৪ সালের টোকিও অলিম্পিক পর্যন্ত 'একীভূত দল' হিসেবে অংশগ্রহণ করেছিল। অলিম্পিক প্রতীকটি পশ্চিম জার্মানির তেরঙা পতাকার মাঝখানে সাদা রঙ করা হয়েছিল এবং জাতীয় সঙ্গীতের পরিবর্তে বিথোভেনের "৯ম সিম্ফনি" থেকে কোরাল থিম ব্যবহার করা হয়েছিল।
কিছু বিজয় খেলোয়াড়দের অধীনে যুদ্ধ করা দেশগুলির পরিবর্তে প্রাক্তন উপনিবেশগুলির অন্তর্গত বলে মনে করা হয়। প্রতারণা, ডোপিং বা অন্যান্য অনুমোদিত আচরণের জন্য যাই হোক না কেন খেলাধুলায় বিপরীতমুখী সিদ্ধান্তগুলি সাধারণ।
চলচ্চিত্র
ঘরে ফেরার গান

ঘরে ফেরার গান হলো ২০২৩ সালের একটি ভারতীয় বাংলা ভাষার নাট্য চলচ্চিত্র, যা অরিত্র সেন রচিত এবং পরিচালিত। ছবিটি সেভেনসিস প্রোডাকশন দ্বারা প্রযোজনা করা হয়েছিল এবং এসকে মুভিজের ব্যানারে ২০২৩ সালের ১৭ মার্চ মুক্তি পেয়েছে। সঙ্গীত পরিচালনা করেছেন প্রবুদ্ধ ব্যানার্জী । ছবিতে প্রধান চরিত্রে অভিনয় করেছেন ইশা সাহা, পরমব্রত চট্টোপাধ্যায় এবং গৌরব চট্টোপাধ্যায়।
ছোটবেলা থেকেই তোরা গানকেই পেশা হিসেবে বেছে নেন। তোরা কলকাতার একটি ব্যান্ডে গান করতেন। সেখানে সোহম নামের এক ছেলের সঙ্গে তোরার সম্পর্ক হয়। কিন্তু ছেলে তোরার সাথে প্রতারণা করে পালিয়ে যায়। এরপর তোরার বাবা-মা তোরাকে এক প্রবাসী বাঙালির সঙ্গে বিয়ে দেন। তার স্বামীর নাম ছিল রিভু। রিভুর মা শান্তা ছিলেন একটু অন্যরকম। তোরা রিভুর মাকে খুব ভয় পেত। কিন্তু রিভু তার স্ত্রীর যত্ন নেন। তোরা বিদেশ এসে খুব একা অনুভব করতে লাগলো। এ সময় তোরা ইমরান নামে এক ভারতীয় ছেলের সঙ্গে দেখা করে। ধীরে ধীরে তোরা ও ইমরানের মধ্যে প্রেম তৈরি হয়। এই ঘটনা রিভু ও তার মা জানতে পেরেছে। কয়েকদিন পর তোরা রিভুর বাসা থেকে বের হয়। কিন্তু সে সময় ইমরানের বাবা মারা যান। তাই সেই সময় ইমরান ভারতে আসেন। অন্যদিকে, তোরা জানতে পারেন যে তিনি আশা করছেন। তিনি রিভুকে পরিষ্কার করে দেন যে এই শিশুটি ইমরানের, তার নয়। তোরার কর্মকাণ্ডে হতাশ হয়ে, তার বাবা-মা তার সাথে সমস্ত সম্পর্ক ছিন্ন করে। অন্যদিকে, তোরা তার গর্ভাবস্থার সত্য ইমরানের কাছ থেকে গোপন করার সিদ্ধান্ত নেয় শুধুমাত্র তাকে একটু চাপমুক্ত করার জন্য। তোরা চুপচাপ অপেক্ষা করার সিদ্ধান্ত নেয় এবং নিয়তি চাইলেই ইমরানের সাথে দেখা করবে।
ছবির সংগীতায়োজন করেছেন প্রবুদ্ধ ব্যানার্জিরবীন্দ্রনাথ ঠাকুরের রবীন্দ্রসঙ্গীত থেকে তিনটি গান গৃহীত হয়েছে।
তিমির বিশ্বাস এবং সমাধিপ্তা মুখার্জি যথাক্রমে পুরুষ ও মহিলা কণ্ঠে বেশিরভাগ গানের মূল কণ্ঠশিল্পী।
পাকিস্তান সেনাবাহিনী ফুটবল ক্লাব

পাকিস্তান আর্মি ফুটবল ক্লাব বা পাকিস্তান সেনাবাহিনী ফুটবল ক্লাব পাকিস্তান সেনাবাহিনীর একটি ফুটবল বিভাগ দল হিসাবে কাজ করে। ক্লাবটি ১৯৫০ সালে পাকিস্তান সেনাবাহিনী দ্বারা প্রতিষ্ঠিত হয়েছিল এবং কে-ইলেক্ট্রিক (১৯১৩) এবং পাকিস্তান নৌবাহিনীর (১৯৪৮) পরে পাকিস্তানের তৃতীয় প্রাচীনতম বিদ্যমান ক্লাব। ক্লাবটি পাকিস্তান প্রিমিয়ার লিগে প্রতিদ্বন্দ্বিতা করত। ক্লাবটি নিয়মিত পিএফএফ জাতীয় চ্যালেঞ্জ কাপে অংশগ্রহণ করে।
পাকিস্তান সেনাবাহিনী পাকিস্তানের শীর্ষ-লিগ ফুটবল লিগ জিতেছে ৪ বার, জাতীয় ফুটবল চ্যালেঞ্জ কাপ ২ বার এবং কায়েদ-ই-আজম ট্রফি ৫ বার জয় লাভ করে।
পাকিস্তান সেনাবাহিনী ২০০৬ এএফসি প্রেসিডেন্ট কাপ এবং আবার ২০০৭ এএফসি প্রেসিডেন্ট কাপে গত মৌসুমে জাতীয় চ্যাম্পিয়ন হিসেবে পাকিস্তানের প্রতিনিধিত্ব করে। উভয় ক্ষেত্রেই, সেনাবাহিনী খারাপ পারফরম্যান্স দেখিয়েছিলো, তাদের গ্রুপের নীচে শেষ করে এবং টুর্নামেন্টের পরবর্তী রাউন্ডের জন্য যোগ্যতা অর্জন করতে ব্যর্থ হয়েছে। ২০১৬ সালে, পাকিস্তান সেনাবাহিনী করাচির পিপলস ফুটবল স্টেডিয়ামে অল-পাকিস্তান ফুটবল টুর্নামেন্টে পাকিস্তান এয়ারলাইন্সকে পরাজিত করে।
লিউ জুয়ানজি গুইই ফ্যাং

লিউ জুয়ানজি গুইই ফ্যাং (), শেনজিয়ান ইউ লিন নামেও পরিচিত (), চিকিৎসাবিদ্যার একটি চীনা পাঠ্য যা কথিত লিউ জুয়ানজি রচিত এবং ৪৯৯ সালে বর্তমান চীনের উত্তর ও দক্ষিণ রাজবংশের সময় প্রকাশিত হয়েছিল। মূল বইটি দশ খন্ড নিয়ে গঠিত। বর্তমানে এটির অস্তিত্ব নেই। গং কিংজুয়ান সম্পাদিত বইটির একটি সংক্ষিপ্ত সংস্করণ সং রাজবংশের কোনো এক সময়ে প্রকাশিত হয়েছিল।
চীনের প্রচলিত ঐতিহ্য অনুসারে, লিউ জুয়ানজি গুইই ফ্যাং পঞ্চম শতাব্দীর প্রথম দিকে সামরিক চিকিৎসক লিউ জুয়ানজি () লিখেছিলেন, তিনি "ইয়ং জু ফ্যাং" () বা "বাধা এবং প্রতিবন্ধকতা" অসুস্থতার চিকিৎসা প্রণালী" পেয়েছিলেন "হুয়াং ফু" () নামক এক ভূতের কাছ থেকে। ৪৯৯ সালে উত্তর ও দক্ষিণ রাজবংশের সময় গ্রন্থটি প্রথম প্রকাশিত হয়, এটি অস্ত্রোপচার সম্পর্কে প্রাচীনতম চীনা চিকিৎসা পাঠ্য। মূল পাঠ্যটি দশটি "জুয়ান" বা খন্ড নিয়ে গঠিত কিন্তু এখন আর বিদ্যমান নয়, যদিও বইটির খন্ডাংশ ১৯০২ সালে জিনজিয়াংয়ে আবিষ্কৃত হয়েছিল।
মূল বইয়ের বেশিরভাগ অংশই পরবর্তীতে অন্যান্য বইয়ে যেমন- "অয়াই তাই মি ইয়াও ফ্যাং" () ও "চ্যাং লেই বেন সাও" ()-এ প্রকাশিত হয়েছে। এছাড়াও মূল দশটি খণ্ডের পাঁচ খন্ড একত্রিত করে একটি টিকে থাকা সংক্ষিপ্ত সংস্করণ গং কিংজুয়ান (; ৫৫০–৫৭৭) দ্বারা সংকলিত হয়েছিল এবং তার মৃত্যুর অনেক পরে সং রাজবংশের (৯৬০–১২৭৯) আমলে কোন এক সময় প্রকাশিত হয়েছিল। পাঁচ-খণ্ডের সংস্করণের প্রায় সব সূত্রই পঞ্চম শতাব্দীর সুই ও তাং রাজবংশের লেখক, চিকিৎসক সান সিমিওর গ্রন্থ "কিয়ানজিন ইফাং" ()- এ অনুলিপি করা হয়েছে।
গং কিংজুয়ানের সংগৃহীত ও সংকলিত পাঁচ খন্ডের সংস্করণে আলসার এবং কার্বাঙ্কেলের কারণ এবং চিকিৎসার পাশাপাশি রক্তের স্থবিরতা, পোড়া, অনিদ্রা, মাস্টাইটিস, হারিশ এবং স্ক্যাবিস মতো অন্যান্য রোগের চিকিৎসার বর্ণনা করা হয়েছে।
বেঙ্গালুরু ফুটবল স্টেডিয়াম

বেঙ্গালুরু ফুটবল স্টেডিয়াম কর্ণাটকের বেঙ্গালুরুতে অবস্থিত একটি ফুটবল স্টেডিয়াম। এটি আই-লিগের তিনটি সংস্করণের একটি ভেন্যু ছিল, তারপরে দেশের শীর্ষ স্তরের ফুটবল লিগ এবং এক মৌসুমের জন্য বেঙ্গালুরু এফসির হোম ভেন্যু ছিল, যখন তারা প্রথম প্রচেষ্টায় আই-লিগ ট্রফি জিতেছিল।